Leku desberdinetako milaka pertsona behartuak ikusten dira haien etxeetatik alde egitera eta guztia bertan behera uztera. ACNUR-en arabera, behartutako desplazamendua 10,6 milio pertsona erasatu zituen 2016an soilik, arrazoi anitzengatik: haien arraza, erlijio, nazionalitate edo ideia politikoengatik jarraituak izatearen beldurragatik; genero identitatearen edo sexualitateare inguruko kontuengatik; gudatik eta biolentziatik ihes egiteko…\nToki bat munduan: Inork, inon, bere etxea utzi behar ez dezan\nErakusketak garaiotako drama humanitario handienetako batera gerturatzen gaitu: migrazio behartuak. Urtero, milioika pertsonak beren etxea uztera behartuta izaten dira, hainbat arrazoik bultzatuta: gerra, jazarpen politikoa, hondamendi naturalak, degradazio ekologikoa, bizimodua irabazteko baliabideen gabezia eta beraien bizia edo askatasuna mehatxatzen duten bestelako egoerak.\nHistorian izan den errefuxiatu krisirik larriena bizi dugu gaur egun. 59,5 miloi pertsona, jazarpenaren, gatazken, indarkeria orokortuaren edo giza eskubideak urratzearen ondorioz, beren etxeak ustera eta etorkizun ezezagunaren bila joatera behartuta daude. Kopuru hori Espainiako herritar-kopurua baino nabarmen handiagoa da, kontuan hartuta Espainiak 46.5 milio biztanle dituela.\nZure mugikorrak ezkutatzen duena: erakusketa\nGatazkarik Gabeko Teknologia ALBOANek sustatutako kanpaina da. Mineralen legez kanpoko erauzketarekin eta merkataritzarekin lotuta, Kongoko Errepublika Demokratikoko ekialdean izaten diren Giza Eskubideen urraketak salatzea du xede.\nZure mugikorrak ezkutatzen duena: erakusketako audio-gida\nProposamen didaktikoak helburu hauek ditu:


topic_facet:"Mekanizazioa (Heziketa Zikloa). Erdi maila" topic_facet:"Sistema elektrikoak, pneumatikoak eta hidraulikoak (Modulua)" topic_facet:"Metal-eraikuntzak (Heziketa Zikloa). Goi maila" topic_facet:"Metal Eraikuntzen Irudikapena (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Sistema automatizatuak (Modulua)" author_facet:"Elhuyar Hizkuntza Zerbitzuak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Metal-eraikuntzak (Heziketa Zikloa). Goi maila Proposatutako gaia: Metal Eraikuntzen Irudikapena (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Sistema automatizatuak (Modulua) Egilea: Elhuyar Hizkuntza Zerbitzuak\n1 Automatismo Elektrikoak, Pneumatikoak eta Hidraulikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) Gehiago ... 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Metal Eraikuntzen Irudikapena (Modulua) Metal-eraikuntzak (Heziketa Zikloa). Goi maila Sistema automatizatuak (Modulua) Sistema elektrikoak, pneumatikoak eta hidraulikoak (Modulua) Guztiak ikusi ... gutxiago ...


Agenda - Plaentxia.eus\nLarunbata, maiatzak 16\nArgazki erakusketa: "Euskal aratosteak".\nAurtengo Euskal Aratosteetan egindako argazkiak ikusi ahal izango dira, apirilaren 8tik aurrera, webgune honetan.\nArgazki erakusketa: "Euskal aratosteak". Webgunea Aurtengo Euskal Aratosteetan egindako argazkiak ikusi ahal izango dira, apirilaren 8tik aurrera, webgune honetan.\nHitzaldia: "Haurrak eta konfinamendua".\nNerea Mendizabalen hitzaldia, Hernaniko Haur eta Gazteria Sailak antolatutakoa.\nHitzaldia: "Haurrak eta konfinamendua". Webgunea Nerea Mendizabalen hitzaldia, Hernaniko Haur eta Gazteria Sailak antolatutakoa.\nDonostiako orfeoia: "Hallelujah".\nDonostiako Orfeoiak "Halleluja" kanta ezaguna grabatu du konfinamendu egun hauek eramangarriagoak egiteko abiatu duen "#EtxeanGeratu" ekimenaren barruan.\nDonostiako orfeoia: "Hallelujah". Webgunea Donostiako Orfeoiak "Halleluja" kanta ezaguna grabatu du konfinamendu egun hauek eramangarriagoak egiteko abiatu duen "#EtxeanGeratu" ekimenaren barruan.\nEuskadiko Orkestra: "Agur jaunak eta andreak".\nEuskadiko Orkestra Sinfonikoak "Agur jaunak eta andreak" klasikoaren bertsio berria grabatu dute, "#EuskadikoOrkestraEtxean" ekimenaren barruan.\nEuskadiko Orkestra: "Agur jaunak eta andreak". Webgunea Euskadiko Orkestra Sinfonikoak "Agur jaunak eta andreak" klasikoaren bertsio berria grabatu dute, "#EuskadikoOrkestraEtxean" ekimenaren barruan.\nAntzerkia: "Ama begira zazu".\nDuela 30 urte estreinatu zen eta Euskal Herriko herri guztietako aretoak goraino bete zituen antzezlana da "Ama begira zazu". Jose Ramón Soroiz, Mikel Garmendia, Kontxu Odriozola eta Elene Irureta ziren aktoreak eta Eneko Olasagasti zuzendaria.\nAntzerkia: "Ama begira zazu". Webgunea Duela 30 urte estreinatu zen eta Euskal Herriko herri guztietako aretoak goraino bete zituen antzezlana da "Ama begira zazu". Jose Ramón Soroiz, Mikel Garmendia, Kontxu Odriozola eta Elene Irureta ziren aktoreak eta Eneko Olasagasti zuzendaria.\nHaur, gazte eta helduentzako ipuinak\n"Debako Kontalariak" taldeak ipuinak partekatu nahi ditu Soraluzeko herritarrekin. Batzuetan entzuteko, besteetan ikusteko, egunero bi ipuntxo zabalduko ditu azpian klikatu daitekeen loturaren bitartez. Goizeko ipuinak ("Goizero ipuintxo bat") haurrentzako dira; iluntzekoak ("Gauerako istorioak"), aldiz, gazte eta helduentzat.\nHaur, gazte eta helduentzako ipuinak Webgunea "Debako Kontalariak" taldeak ipuinak partekatu nahi ditu Soraluzeko herritarrekin. Batzuetan entzuteko, besteetan ikusteko, egunero bi ipuntxo zabalduko ditu azpian klikatu daitekeen loturaren bitartez. Goizeko ipuinak ("Goizero ipuintxo bat") haurrentzako dira; iluntzekoak ("Gauerako istorioak"), aldiz, gazte eta helduentzat.


Bilboko 6 eta 16 urte artekoentzako udal kirol ikastaroak otsailaren 1etik aurrera hasiko dira berriro – Gazteon KZ\nBilbao Kirolak izurriteak eragindako egoera berrira egokitu behar izan du bere eskaintza.\nBilbao Kirolak udal entitateak 6 eta 16 urte bitarteko adingabeentzat antolatzen dituen kirol ikastaroak berriro hasiko dira otsailaren 1etik aurrera, Eusko Jaurlaritzaren dekretua indarrean sartu eta gero. Testu horrek aukera emango du berriro ere eskola kirolari ekiteko, eta horrela, 2020ko azaroaren 16an bertan behera utzi behar izan ziren ikastaroei ere.\nBilboko Udalak jakinarazi duenez, Bilbao Kirolak udal erakundea harremanetan jarriko da ikastaroetan jarduerak bertan behera utzi beharra jasan zuten adingabeen gurasoekin, plaza gorde egin baitzaie ordutik, jarraitu nahi dutela berretsi dezaten.\nIkastaroren batean plazaren bat edo batzuk hutsik geratuz gero, udal erakundearen harpidedunek aukera izango dute plaza horietakoren bat lortzeko, urtarrilaren 24tik aurrera. Harpidedun ez direnek, ostera, urtarrilaren 26tik aurrera egin ahalko dute.\nBestalde, Bilbao Kirolak udal erakundeak beste neurri batzuk hartu ditu lege testu berria dela eta, hala nola padel, tenis, pilotaleku eta squash pistak erreserbatzeko aukera gaitzea, bizikidetza unitate berekoak izan beharrik gabe, orain arte ez bezala. Pista horiek erreserbatzeko, Bilbao Kirolak web orrira jo behar da, edo kiroldegietan dauden STP makinen bidez.\nKirol aretoen gehienezko edukiera %50 izango da, eta aldageletakoa %30. Dutxak erabiltzeko aukera izango da, baina segurtasun tartea gorde beharko da. Bestalde, 6 eta 16 urte bitarteko adingabeentzako ikastaroen eta eskola kirolaren kasuan, ezin izano da aldagelarik erabili, salbu eta uretako kiroletarako. Maskara erabiltzea nahitaezkoa izango da jarduera guztietan, igerilekuetakoetan izan ezik.\nBilbao Kirolak entitateak gogorarazi du instalazioak aurrerantzean ere 21:00etan itxiko direla, eta horrela, etenik jarraituko dute ordu hori baino beranduago amaitzen diren ikastaroek.\n← Melenas, Music Moves Europe Talent sarietako bandarik onena\nAbian da 2021eko Elhuyar Zientzia Azoka →


«Espero ez genituen herritarrak ere batu dira» - Ibarra - Tolosaldeko ataria\n«Espero ez genituen herritarrak ere batu dira»\nJosu Artutxa Dorronsoro 2020-05-15 13:08\nArazoak izan ditzaketen baserritarrei laguntzeko sare berri bat osatzen dihardu Ibarrako Udalak. Aurreikusten zutena baino herritar gehiagok eman du izena, eta larrialdi egoerak iraun bitartean, martxan jarraituko dute. Aitor Jimenezek, Ibarrako Udaleko Ingurumen zinegotziak egindako lanaren berri eman du.\nAlarma egoera dela eta, landa eremuan bizi diren baserritarrek haien jardunean izan ditzaketen beharrak bermatzeko boluntario sare berri bat osatzeari ekin zion Ibarrako Udalak, martxo amaieran. Erantzun ona izan duela dio Aitor Jimenez zinegotziak; oraindik ere, izena emateko aukera dute herritarrek, 648 102 809 telefonora deituz edo ingurugiroa@ibarra.eus helbidera idatziz.\nZer dela eta zabaldu zenuten deialdia?\nHerriguneko boluntario sarerako errazagoa zen herritarrak animatzea. Landa eremurako, baserritarren eskaera jaso genuen, eta ondoren ekin genion deialdiari. Aukera desberdinak mahai gainean jarri ondoren, argi zuten baserritarrek: beraiei lagundu ahalko zieten herritarrak nahi zituzten, sektorean noizbait aritutakoak edo aurretik ezagutza jakin bat zutenak. Herritarrak, gainera, prest azaldu ziren. Oraingoz ez dugu boluntarioen beharrik izan, Ibarran ez dagoelako Covid-19arekin gaixotutako baserritarrik. Hala ere, horrelako arazoren bat sortuz gero, irtenbideren bat emateko aukera zabaltzea eskatzen zuten.\nBaserritarrei, hauek koronabirusagatik arazoren bat izanez gero, egin ohi dituzten zaintza lanetan laguntzea da boluntarioen helburua. Kontua da, gaixorik egonez gero, etxe bereko kide guztiek berrogeialdian egon beharko luketela, eta beraz, ukuilua etxetik kanpo dagoen kasuetan, edo ganadua mendian duten baserritarren kasuetan, ezinezkoa litzake horiek zaintzea, ezingo luketelako etxetik atera. Horregatik sortu zen boluntario taldea.\nEta zer-nolako erantzuna izan du herritarren eskutik?\nAurreikusten genuena baino jende gehiagok eman du izena boluntario taldean. Gazte ugari ere batu zaizkigu. Guztira, dozena bat inguru izango dira, eta oraindik ere, deika dabil jendea, interesa azalduz. Ez dugu zerrenda luze bat nahi. Hobe da gutxi, baina aldi berean, konfiantzazkoak eta eraginkorrak izatea. Hasiera batean, profil horretarako jendea nahi genuen, baina azkenean, espero ez genituen herritarrak ere batu dira: baserri munduan aritzen direnak edo aritu izandakoak, eta herrigunean bizi direnak, baina sektorearen ezagutza dutenak. Udaletxetik ikasketak eskatuko bagenitu, jakitun gara ate asko itxiko genituela; beraz, hori alde batera utzi nahi genuen. Traktorean ibiltzen jakitea edo makineriaren maneiua izatea eskatzen da. Enpresa mundutik etorritako jendea ere batu da, zenbait makina erabiltzen badakitelako.\nNola funtzionatzen du boluntario sareak?\nBadakigu baserri bakoitza desberdina dela, eta lan egiteko mila modu dituztela. Hortaz, protokolo bat jarri genuen martxan. Boluntarioen zerrenda duen pertsona bat ari da koordinazio lanak egiten. Erosketa zerbitzurako, adibidez, zerrendako ordena mantenduz deitzen zaie boluntarioei. Baserritarrei laguntzera joateko, ordea, boluntarioek duten jakintza edo ezagutzari begiratuko litzaioke. Gero, boluntario bakoitza baserritarrarekin kontaktuan jarriko litzake, telefonoz, eta baserritarrak berak azalduko lioke lanak nola egin.\nNolakoa da Ibarrako baserritarren egoera?\nDenetik dago. Baserritar batzuk ez dira baserritik bizi; eraikina berrituta dute, landetxe modura jarrita. Kasu batzuetan, bertan bizi dira, baina euren lurrak beste batzuek ustiatzen dituzte. Beste batzuek, berriz, ganaduarekin jarraitzen dute; tartean, behi ugari dituztenak edota lauzpabost ardi besterik ez dituztenak daude.\nEta zein motako harremana dute herritarrekin?\nOro har, ona eta estua da. Geroz eta gazte gehiago bizi da landa eremuan, eta era berean, gazte horiek harremana dute herrigunearekin. Bi eremuen arteko lotailu modura funtzionatzen dute. Horietako asko, gainera, gurasoak ere badira, eta beraz, haurrekin batera jaisten dira herrira. Lehengo baserritarrei gehiago kostatzen zitzaien herriarekin harreman hori izatea.\n«Baserrian bizi eta herrigunearekin harremana dutenek, lotailu modura funtzionatzen dute»\nTolosan, adibidez, ekoitzitakoa ez galtzeko asmoz, 'Azoka Zure Etxera' egitasmoa jarri dute martxan. Ibarran pentsatu al duzue inoiz horrelakorik egitea?\nEgia esan, ganaduarekin ibiltzen direnekin arazoak egon daitezke, sanidade erregistroa dela eta. Hemen gehiengoa haragitako txekorrekin aritzen da. Hala ere, errazagoa izan zitekeen barazki eta landareekin lan egiten dutenekin. Horiekin hitz egin ondoren, esan ziguten euren kabuz kudeatuko zutela eta etxetik saltzen hasiko zirela.\nNoizbait pentsatu al duzue asteroko azokarik egitea?\nBi aldiz saiatu gara horrelako ekimen bat aurrera eramaten, bi gune desberdinetan. Erosleek, ordea, Tolosara joateko ohitura zuten. Jende gutxi ibiltzen zenez, ez zen batere errentagarria. Aukera desberdinak aztertuz, azoka berreskuratzeko asmotan gabiltza udaletik.


Irekia Eusko Jaurlaritza - Gobierno Vasco :: EHAA xedapena 201602078\nAGINDUA, 2016ko apirilaren 27koa, Ekonomiaren Garapen eta Lehiakortasuneko sailburuarena, zeinaren bidez nekazaritza eta abeltzaintzako sektorean sasoiko lana egiten dutenentzako ostatuak diruz laguntzeko deialdia egiten baita 2016. ekitaldirako, apirilaren 17ko 62/2007 Dekretuan aurreikusitakoari jarraituz.\nGaiak: LAGUNTZAK; NEKAZAL USTIAPENAK; INBERTSIOAK; LANGILEAK; ERAIKINAK; DEIALDIA\nHurrenkenaren zenbakia: 201602078\nNekazaritza eta abeltzaintzako sektorean sasoiko lana egiten dutenentzako ostatuak diruz laguntzen dituen apirilaren 17ko 62/2007 Dekretuaren xedea Euskal Autonomia Erkidegoko nekazaritza eta abeltzaintzako ustiategietan sasoiko zerbitzuak eskaintzen dituzten langileei zuzendutako ostatuak eraiki, egokitu, hobetu edo ekipatzeko laguntza araubidea finkatzea da.\n8. artikuluak xedatzen duenez, urtero, egungo Ekonomiaren Garapen eta Lehiakortasun Saileko titularraren agindu bidez eskabideak aurkezteko epea irekiko dela. Aipatutako agindu horrek finkatuko ditu eskabideak aurkezteko epea, laguntza guztiei zuzendutako gehieneko kopuru orokorra eta, hala badagokio, haren urtez urteko xehetasunak, laguntzen zenbatekoa finkatzeko erabilitako irizpide objektiboen zehaztapena eta horien haztapena, eta 7. artikuluko 2. paragrafoan aurreikusitako agirietatik aurkeztu beharrekoak finkatuko lirateke, deialdi bakoitzean hautatzen diren irizpide objektiboen arabera.\nHorren ondorioz, Euskal Autonomia Erkidegoko 2016. urteko Aurrekontu Orokorrak onartzen dituen abenduaren 23ko 9/2015 Legea eta Euskal Autonomia Erkidegoan diru-laguntzak emateko araubidea aintzat hartuta, hau\nAgindu honen helburua da 2016. ekitaldirako nekazaritza eta abeltzaintzako sektorean sasoiko lana egiten dutenentzako ostatuak diruz laguntzen dituen apirilaren 17ko 62/2007 Dekretuan aurreikusitako laguntza deialdia egitea.\n1.– Apirilaren 17ko 62/2016 Dekretuak ezarritako laguntza deialdian sartzeko eskabideak aurkezteko epea hilabetekoa izango da 2016. ekitaldian, agindu hau Euskal Herriko Agintaritzaren Aldizkarian argitaratu eta biharamunetik hasita.\n2.– Eskabide-inprimakia eskura izango da web-orri honetan: www.nasdap.ejgv.euskadi.net\n3.– Eskabideak apirilaren 17ko 62/2007 Dekretuko 7. artikuluan xedatutakoarekin bat etorriz aurkeztu beharko dira, jarraian adieraziko diren agiriekin batera:\na) Eskatzailearen NAN fotokopia, pertsona fisikoa bada.\nb) NAN fotokopia eta legezko ordezkariaren ahalmentze eskritura, pertsona juridikoa bada. Eta entitateko estatutuen eta dagokien erregistroan inskribatu izanaren fotokopia.\nc) Egingo den inbertsioaren edo gastuaren memoria deskriptiboa, non jasoko baitira exekuziorako, kokamenerako eta finantzaketarako epeen aurreikuspena, baita behar bezala zehaztutako aurrekontua ere.\ne) Obra-proiektua, lizentzia eta udalaren baimena, beharrezkoa bada.\ni) Zinpeko aitorpena, aurkeztutako agiri guztiak egiazkoak direla aitortuz, bai eta beste hauek ere aitortuz: ez diotela eragiten diru-laguntza publikoak eskuratzeko aukera ukatzen dioten zigor- edo administrazio-zehapenek; ez duela helburu horretarako ezgaitzen duen ezelango lege debekurik; sexuagatiko bereizkeria dela–eta zigor administratiborik edo penalik ez zaiola ezarri, Emakumeen eta Gizonen Berdintasunerako otsailaren 18ko 4/2005 Legean xedatutakoaren arabera; eta, Laneko Segurtasun eta Higieneari buruzko azaroaren 8ko 31/1995 Legea ez betetzearen ondorioz, ez diola eragiten inolako zehapen prozedurak. Azkenik, aitormena egin beharko du, azken bi ekitaldi fiskaletan eta aurtengo ekitaldi fiskalean zehar jasotako «mínimis laguntzak» direla-eta.\n1.– Agindu honen ondotik emango diren laguntzen zenbateko osoa Euskal Autonomia Erkidegoko 2016. ekitaldiko Aurrekontu Orokorretatik etorriko da, eta ez ditu 69.000 euroak gaindituko, betiere, indarreko legediari jarraikiz aurrekontu-aldaketak onesten diren kasuan eguneratzeak egotearen kaltetan izan gabe.\n2.– Gauzak horrela, aldaketa horiek onestetik etorritako aurrekontu esleipena Euskal Herriko Agintaritzaren Aldizkarian argitaratuko da Nekazaritzako, Arrantzako eta Elikagai Politikako sailburuordearen ebazpen bitartez; hori laguntzen ebazpena eman baino lehen egitekoa izango da.\n2016. ekitaldirako laguntzak zehazteko helburu objektiboak eta horien haztapena hauek izango dira:\n2016. ekitaldirako, apirilaren 17ko 62/2007 Dekretuko 2. artikuluak aipatutako diruz lagun daitezkeen jarduerak burutzeko epea ezin izango da izan 2016ko abenduaren 31tik haratagokoa.\nAgindu honek amaiera ematen dio administrazio-bideari, eta, beraren aurka, aukerako berraztertze-errekurtsoa jar dakioke Ekonomiaren Garapen eta Lehiakortasuneko sailburuari, hilabeteko epean. Bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusiko Administrazioarekiko Auzien Salan, bi hilabeteko epean. Kasu bietan, agindua argitaratu eta biharamunean hasiko da epea.


Euskal Komunikazioaren Ekosistema aztertzen: Diziplinarteko Data Sprinta :: ikasi :: Udako Euskal Unibertsitatea\nIkastaroak :: Kazetaritza, Komunikabideak, Komunikazioa\nHasiera-data: 2018(e)ko azaroaren 16a\nAmaiera-data: 2018(e)ko azaroaren 23a\nOrdutegia: ostirala. 8:30-15:00\nMatrikula-epearen hasiera: 2018(e)ko irailaren 12a\nMatrikula-epearen bukaera: 2018(e)ko azaroaren 9a\nIkastaroaren datak: azaroaren 16 eta 23. Ordutegia: 8:30/15:00.\nIkastaroa barik Euskarazko komunikazioaren ekosisteman parte hartzen duten komunikabideei erreparatzeko mintegi esploratzailea planteatzen da. Antolatzaileek Hekimen elkarteko komunikabideen kontsumo eta erabileraren inguruko datu-corpusa (edo dataseta) aurkeztu eta zenbait metodologia eta teknika proposatuko dituzte, parte-hartzaileek haien interes eta lehentasunen arabera hurbilketa diziplinartekoak gauzatzeko elkarlaneko giroan.\nJoxean Apeztegia Agirre\nEuskal komunikazioaren ekosistema garaikidea aztertzeko teknika eta hurbilketa ezberdinak ezagutu eta praktikara eramatea.\nEuskal Hedabideen Behatokia, "Behategia" proiektuaren Datutegia ezagutza berria sortzeko iturri bezala baliatzea.\nInformazioa landu eta argitaratzeko elkarlanerako aukerak ezagutzea.\n08:30 - 09:00: Ongi-etorria, ikastaroaren nondik norakoak eta aurkezpenak.\n09:00 - 10:00: Euskarazko komunikazioa: zenbat eta nor gara? (Euskal Hedabideen Behategia - Libe Mimenza).\n10:00 - 11:30: Komunikabideak eta Wikidata (Euskal Wikilarien Kultura Elkartea - Galder Gonzalez).\n11:30 - 12:00: Kafe-etena.\n12:00 - 15:00: Audientzia digitalekin jolasean (Codesyntax - Josu Azpillaga).\n08:30 - 10:30: Datu-meatzaritzatik datu-bisualizaziora: mapak egiteko tailerra (Gaindegia).\n10:30 - 11:30: Komunikabideak eta Wikidata (Euskal Wikilarien Kultura Elkartea - Galder Gonzalez).\n12:00 - 14:00: Informazioa infografia bidez (Joxean Apeztegia - BERRIAko infografista).\n14:00 - 15:00: Ondorioak eta amaiera.\nData Sprinta parte-hartzaileek eurek sortu eta zuzenduko dituzten lantaldeen jardunean oinarritzen da. Taldeek erabakitako hurbilketak aurrera eramateko hurbilketa kuantitatibo eta kualitatiboak eta informazioa grafikoki eta digitalki adierazteko teknikak lantzea aurreikusten da.\nMintegia euskal komunikabideen eta haien jardunaren inguruan eta/edo komunikazioaren ikerketa-teknika eta metodoetan interesa duen edonori zuzentzen zaion arren, bereziki interesgarria izan daiteke euskarazko komunikabideen sektoreko profesional, komunikazioaren eta kazetaritzaren arloko ikertzaile eta herrigintza eta euskalgintzako eragileentzat.\nEusko Jaurlaritzak Euskal Autonomia Erkidegoko unibertsitateaz kanpoko irakasleentzako prestakuntza-ikastaro moduan homologatuta. Homologazio kodea: 1868348024.\nikastaroak, eibar, komunikazio ekosistema, euskarazko hedabideak, ikerketa, elkarlana, UEUm


IRURITAKO ESKOLAN BARATZE HEZITZAILEA MARTXAN\nData: maiatzak 15, 2018\nJoan den ortziralean egin zuten eskolako baratze hezitzailearen inaugurazio ekitaldia ikasle, irakasle eta Baztango Udaleko teknikariek.\nGure inguruan gaiak duen garrantzia ikusirik eta baratzaren zuzeneko lanketa hezkuntza sisteman txertatzearen beharraz oharturik abiatu dute ekimena Iruritako eskolako ikasle eta irakasleek.\nEremua moldatu ondoren, hondakinak murriztuz berrerabilitako materialekin eginiko txorimalo edo mukuak jarriak zituzten inaugurazio ekitaldirako. Mukuek hondakinen murrizpenaz, berrerabilpenaz eta birziklapenaz aritzeko aukera eman zien.\nElikadura osasuntsua, garaian garaiko produktuen ekoizpena eta kontsumoa, lurraren lanketa, baratzeko lanabesak, ariketa fisikoa eta hondakinen kudeaketa bezalako gaiak lantzeko aukera ematen du baratzeak eta guzti hau gelatik kanpo, mugimenduan eta naturarekin harreman zuzenean. Zer gehiago eska daiteke? Baztanek lurra lantzeko aukera aunitz eskeintzen ditu eta haurretatik honen inguruko ohitura eta ezagutzak jasotzea garrantzitsua jo dute Iruritan.\nEskolan sorturiko hondakin organikoak eskola ondoko auzo konpostagunean tratatu ondoren bertako azken produktua, konposta, erabili dute baratza elikatzeko. Inaugurazio ekitaldian konpost hori ikusi, bahetu eta lurrari gehituz, denen artean landaketetarako prest utzi zuten baratzea.\nEkimen polita benetan! Animo eta uzta on!\nekologia Hezkuntza Nekazaritza


"Isolamendu soziala beharrezkoa den garai honetan, arkeologiak oso positibo daukan ekintza soziala mugatzen da" - Diario de Noticias de Alava\nJosu Santamarina Otaola EHU-ko Ikerlaria\n"Isolamendu soziala beharrezkoa den garai honetan, arkeologiak oso positibo daukan ekintza soziala mugatzen da"\nEuskal Herriko Unibertsitateko ikerlariak lan egiten jarraitzen du Araba osoan zehar gerra zibilaren inguruko indusketak egiten\nsara cabrera / jorge muñoz 15.08.2020 | 23:15\nJosu Santamarina Otaola EHU-KO IKERLARIA. Euskal Herriko Unibertsitateko ikerlariak lan egiten jarraitzen du Araba osoan zehar gerra zibilaren inguruko indusketak egiten JORGE MUÑOZ\nJosu Santamarina Otaola EHU-KO IKERLARIA. Euskal Herriko Unibertsitateko ikerlariak lan egiten jarraitzen du Araba osoan zehar gerra zibilaren inguruko indusketak egiten\nGasteiz – Iragan hurbilean oinarritu du bere etorkizun profesionala Josu Santamarina ikerlari arabarrak. Duela aste bat amaitu zituzten Oketa eta Burbona mendietan Euskal Herriko Unibertsitateak gerra zibilaren inguruan egindako zundaketak –Zuia eta Zigoitia inguruetan–, Josu koordinatzailea izanda. Bertan aurkitutako elementu batzuk –dio–, bereziak izan dira, baina beste batzuk haien susmoak baieztatu dituzte.\nOketan eta Burbonan duela aste bat egindako indusketak ez dira Araban egin dituzuen bakarrak, ezta? San Pedro eta Ketura horren adibide dira.\n–Bai. San Pedron, Amurrio eta Urduña artean (Aiaraldean), izan gara 2016tik 2018ra –hori izan zen azkenengoa– eta aurten laugarrena egin nahi dugu udazkenean, urrian. San Pedroko proiektua izan da Aztarna elkarte etnografikoarekin batera EHUren partetik bultzatu genuen lehenengoetariko proiektua zentzu honetan, gerra zibilaren arkeologia eta abar. Oso garrantzitsuak izan dira horretan botere lokalak –udalak eta kontsejuak, bertako herri txikiak–. San Pedron aztarna arkeologikoak oso ondo kontserbatzen badira izan da agente lokal guzti hauei esker. 2017an Zigoitian beste indusketa bat izan genuen, Keturako posizioetan, bunker errepublikanoetan. Bertan, lur azpian ez genuen asko topatu, baina bunker horietan oso interesgarria da hainbat grafiti daudela, milizianoek egindako grafitiak alegia. Ikertu egin genituen, kobazuloetan paleolitiko margoak ikertzen diren bezala.\nZer desberdintasun atzeman dituzu hauen artean?\n–Asko, egia esanda. Hain zuzen ere, aztarnategi guzti hauen artean bilatu duguna aniztasuna izan da. Azkenean, ikerketa ildo honek bilatu izan duena izan da gerra zibilaren arkeologia honetan are gehiago sakontzea –honen inguruko arkeologia aipatzen baduzu, jendea igual buruan dauka batez ere Aranzadik eta Pako Etxeberria forenseak egiten duten lana gorpuen inguruan eta abar, baina ez da hori bakarrik–. Izan ere, gorpuen historia honekin lotuta dago, gatazka belikoaren izaerarekin eta biolentziarekin. Horri testuinguru bat eman nahi zaio guzti honekin. San Pedron arreta deitzen duena da kontserbazio maila eta pieza arkeologikoen ugaritasuna. Bertan, kanpaina bakoitzean 1.000 pieza inguru dokumentatu ditugu. Gainera, bakoitzarekin tratamendu indibidualizatua egiten da, inbentario oso zehatza. Informazio asko ematen digu gainera. San Pedron borrokaldiak hain gogorrak izan ziren ia CSI moduko lan bat egin daitekeela. Hori da San Pedron oso interesgarria dena. Gainera, ikasleekin praktikak egiten genituen, eta eskola arkeologiko bat bezala zen. Bertan biolentzia da aipa-tzekoa, zein gordina izan zen. Keturaren kasuan, grafitiek indibidualtasuna aurkezten dute, ikustea borrokalariak zeintzuk ziren, izen eta abizenekin, zein ideologia zeukaten –aipatzen da UGT, igitaia eta mailua, etab., horren inguruan dagoen sinbologia–.\nEta Oketan eta Burbonan?\n–Oketan interesgarriena da biziraupen estrategia, nola milizianoek moldatu ziren zonalde hain altuan egonda –1.000 metro baino pixka bat gehiago, neguan– eta biziraun zuten. Oketan dagoena herrixka izendatu dugu, ematen duelako artzainen herrixka moduko bat dela. Gorbeiako artzainei kopiatu zieten pixka bat estrategia. Burbonaren kasuan, berriz, gerraren ikuspegi xume bat lortu nahi genuen, kontrakoa. Beste kasu batzuetan igual bunkerrak eta ikusten baldin badira, Burbonan oso xumea da ikusi duguna, estruktura bat normalean usteldu edo desagertu egingo zena eta dokumentatu nola borrokalariak egon zitezkeen basoan kamuflatuta, ia naturarekin bat eginez paradojikoki, oso gerra modernoa eta teknologikoa bilakatzen ari baitzen.\nIndusketak hasi baino lehen, ikerketa lan izugarria egin behar da, ezta?\n–Kasu honetan, operatiboki edo logistikoki, egia esan, aurten Eusko Jaurlaritzari esker diru laguntza bat jaso dugu gerra zibilaren ondare arkeologikoaren inguruan lan nahiko unibertsal bat egiteko. Inguru horretan, Oketan (Zigoitian) lan egiteko beste arrazoi bat gizarte lokala izan da. Abadelaueta elkarte etnografikoarekin lan egiten dugu bertan. Abadelaueta da Zigoitian dagoen eragile kultural nagusia, eta haien ondarean oso interesatuta daude. Hainbat ikerlari gara haiekin lan egiten dugunak. Gainera, Zigoitiako web orrialdean bi ibilbide daude memoria historikoari buruz, bata fronte errepublikanoa ardatz duena, eta bestea fronte frankista, biak daudelako udalerrian.\nAzkar egin dituzue bi indusketa hauek, ezta? Hamar bat egunetan?\n–Bai, leku bakoitzean bost egun eman ditugu. Oketan hiru zundaketa egin nahi izan ditugu, diagnostikoak izan direnak, hiru egitura mota ikertu nahi genituelako; txabola bat (Oketan 20 baino gehiago daude), lubaki zati bat, eta tiratzaile postu bat (borrokaldia azter-tzeko). Burbonakoa da estruktura zehatz bat, bunker ekologiko eta organiko bezala.\nEspero zenutena aurkitu duzue?\n–Emaitzak denetarikoak izan dira, egia esan. Oketan konfirmatzen da paisaia oso ondo kontzerbatzen dela eta oso ikusgarria dela, herrixka miliziano hori mila metro baino gehiagora dagoela oso ondo kontzerbatzen dela, eta lan topografikoa egin nahi dugu kaleak egon beharrean lubakiak daudelako. Hori berezia da, ez da artzainen herrixka bat. Lur azpia Oketan ez da hain aberatsa izan; ohikoak diren piezak aurkitu ditugu: bala-zorro bat, arantzadun hesiaren parte bat, lata bat eta bota pare baten zolak, iltzeak dituztenak. Burbonan ere, piezen inguruan ez dugu ia ezer topatu, baina bagenekien. Hala ere, hor positibo izan dena da gure teoria baieztatu egin dela. Izan ere, uste genuen hor egon behar zela halako bunker bat baina lurrez eta egurrez egina, eta hala izan da. Topatu dugu tiratzaile postu bat harria moztuz jarritakoa, lurrari forma eman zioten eta teilatu bat egin zuten inguruko pagoen adarrak erabiliz. Ez da inoiz horrelakorik dokumentatu arkeologian, eta hau izan da lehendabizikoa. Gerraren ikuspegi xumeago bat aurkezten du.\nTeknologiek arkeologiarekin bat egiten duten bitartean (droien erabilerarekin, GPS-ekin, etab.) covid-19ak aurten gauzak zaildu ditu, ezta?\n–Bai. Izan ere, arkeologia lan kolektibo bat da. Ez da posible bakarka egitea. Beraz, isolamendu soziala beharrezkoa den garai honetan, arkeologiak oso positibo daukan ekintza soziala mugatzen da. Halako indusketetan beti saiatzen gara ikasleak ekartzen, praktikak egiten, etab. Nik lan egiten dudan ikerketa taldean urte luzez Gasteizko katedral zaharrean egon da, eta obretan eta irekia lema oso garrantzitsua izan da, dena sozializatu, publiko egin, etab. Maskarak erabili ditugu, gel hidroalkoholikoa, eta beste proiektuetan bezala azken momentura arte ez genekien egin ahalko genuenik ala ez.\nKoronabirusak arkeologia egiten den era aldatuko du hurrengo hilabete eta urteetan?\n–Ez dakit. Seguruenik kalte ekonomikoak nabarituko ditugu, hori bai, arkeologia zientziekin eta kulturarekin lotuta baitago. Murrizketak egongo dira, baina lanean segurtasun neurriak hartuta posible izan daiteke aurrera ateratzea. Hori bai, diru-laguntzak ez badaude, apustu hori egiten ez bada, ez da posible izango.\nNola deskribatuko zenuke, zentzu horretan, Araban egiten den arkeologiaren egoera?\n–Ni belaunaldi gazteenaren parte naiz. Duela urte batzuk, burbuila espekulatiboa lehertu baino lehen, antza, arkeologian lan dezente zegoen, obra asko zegoen eta obra askok eskatzen zuten inpaktu arkeologikoa aztertzea. Ni 2008ko belaunaldikoa naiz. Arkeologia profesionala ia desagertuta dagoela ikusten da. Orduan, batzuetan proiektu publikoetara jo behar izan dugu. Nire kasuan, adibidez, unibertsitate publikoan lan eginda, hori da nire esparrua. Uste dut aspalditik dauden arazoak daudela; prekarietatea, diru falta eta interes gutxi egia esan arkeologian. Orokorrean, espainiar estatuan esango nuke hori dela arazo nagusiena.\nEta zuk zer egingo duzu hemendik aurrera? Nola ikusten duzu zure etorkizuna?\n–San Pedroko azken kanpaina modukoa egin nahi dugu. San Pedron gauzak pixka bat lotu nahi ditugu eta museizatu, baita txukun jarri eta azken emaitzak atera –behintzat, lehenengo fase bezala, eta fase honi pixka bat amaiera eman–. Gainera, kontratu tenporala daukat eta hurrengo urtean amaituko zait. Tesia defendatuko dut eta, teorian, doktore izango naiz.\n"San Pedro, Ketura, Burbona eta Oketan egonda bilatu duguna aniztasuna izan da"\n"Oketan interesgarriena da biziraupen estrategia, 1.000 metrora zegoen zonalde batean egonda"\n"Abadelaueta da Zigoitiako eragile kultural nagusia, eta haien ondarean oso interesatuta daude"\n"Beste proiektuetan bezala, azken momentura arte ez genekien egin ahalko genuenik ala ez"\n"Diru-laguntzak ez badaude, apustu hori egiten ez bada, ez da posible izango"\n"Aspaldiko arazoak daude; prekarietatea, diru falta eta interes gutxi, egia esan, arkeologian"\nIragan hurbilean murgilduta.


Kaldereroak Eibarren, historia laburpena - Kezka Dantza Taldea\n2006/02/03 12:35:42.839000 GMT+1\nKaldereroak Eibarren, historia laburpena\nTrenean bai, trenean iristen omen ziren kaldereroak Eibarrera, eta gaur egun ere, Urkizun elkartu ondoren Estazioan izaten du Eibarko kaldereroen konpartsak abiapuntua. Baina noiztik ospatzen dira kaldereroak Eibarren? Donostiakoen berri bilduko dugu lehenik eta behin. Aratusteak Donostian, 1827. urtea. Inauteriak. Alde zaharrean konpartsa mordoska bat desfilean, zein baino zein bitxiagoa: artzaiak, ijito andaluzak, lorazainak, Valentziako itsuak, zapatariak, perratzaileak, tornulariak, okinak eta kalderero turkoak. Kalderero turko haiei aurrerantzean jatorri hungariarra egotzi zitzaien.\nDonostiako inauterietan 1884. urtean kaleratu zen kalderero hungaroen konpartsak arrakasta handia izan zuen. Aurrerantzean alde zaharreko "Union Artesana" elkarteak hartu zuen antolaketaren ardura. Sarriegik ordurarte erabili izan ziren doinuak moldatu zituen eta Adolfo Comba eta Victoriano Iraolak idatzi zituzten gaurdaino iritsi zaizkigun kanten letrak.\nGerraurrekoak Kaldereroak Eibarren lehen aldiz 1932. eta 1935. urte bitartean kaleratu ziren. Danba kuadrillakoek osatu zuten lehen taldea, 20 gazte inguru bilduta. Eibarko Orfeoiko partaide ziren gehienak. Emilio Goen zuzendari zutela, gerra aurreko eta ondorengo lehen urteetan kaleratu ziren. Kalez kale jasotako diruari berehala aurkitzen zioten erabilera, bazkari eder bat, herriko ospitaleko gaixoentzat eta 1935 urtetik beste behar bat: 1934ko urriko matxinadaren ondorioz kartzelan zeuden eibartar guztiak laguntzea.\nEibarren Kaldereroek izan zuten arrakastaren ondorioz, hurrengo urteetan inguruko herrietara bisita egiteko eskaerak izan zituzten eta horrela Bergara, Elgoibar, Markina, Ondarrua eta Deban izan ziren Eibarko kaldereroak. 1936an kaleratu ziren azken aldiz Eibarko kaldereroak. Gerrarekin batera luzarorako lokartu ziren zartagin eta mailu hotsak.\nAzken 15 urteak\nEibarko Klub Deportiboko Kezka dantza taldea 1991an hasi zen kaldereroen ohitura berreskuratzen. Garai hartan Kezka dantza taldeko arduraduna zen Pablo Uribetxeberriak askotan entzuten zien guraso eta eibartar nagusiei gerraurreko Eibarko kaldereroen berri. Kantuak ere gogoratzen zituzten askok. Kezka dantza taldeko gurasoei laguntza eskatu eta Arantza Arrietarekin batera ideia martxan jarri zuten. Lehenengo urratsa informazio bilketa izan zen. Eibarko kaldereroak ezagutu zituzten nagusiekin hitzegiteaz gain Donostiako kaldereroen antolatzaileekin harremanetan jarri eta bertan erabiltzen ziren kanta eta musikak eskuratu zituzten. Kaldereroen doinuak kantatu orduko nagusiek Eibarkoak propio ziren letra zatiak kantatzen zituzten. Adibidez, Donostian kantatzen da “Caldereros somos de la Hungria, que venimos a San Sebastián” eta Eibarren berriz honela: “Caldereros somos de la Hungria, que venimos en tren especial”\nLetrak eta kantak ensaiatu, zartaginak eta mailuak eskuratu, eta Mitxelenak bultzatutako gurdiarekin kaleratu ziren 1991ko otsailaren 10ean kaldereroak Eibarren berriz ere. kaldereroetan ohikoa diren Kalejira, Que Belleza, Recorrimos eta Queridos Compañeros abestiez gain, 1991an okasiorako apropos Migel Mugerza Elgetsu II-ak idatzitako dozena erdi bertso kantatu ziren, aintzinako Aratosteetan bertsopaperak kantatzeko zegoen ohiturari eutsiz.\nHutsik egin gabe kaleratu ziren kaldereroak Eibarren 90eko hamarkada osoan. Pablo Uribetxeberriak eta Arantza Arrietak hasieran egindako lan handiaren ondoren, Eibarko Klub Deportiboko eta Kezka dantza taldeko beste kide batzuei eman zieten erreleboa, eta besteak beste Javi Escudero eta Arantza Uriguen arduratu dira zenbait urtetan konpartsa koordinatzeaz. Kezka Dantza taldeari Juan Bautista Gisasola Musika Eskolak gehitu zitzaion 1994an, eta aratosteetako igandeetatik barixakura pasa zen konpartsa. Urtetik urtera taldeak gehitzen joan dira parte hartze eta antolaketa la


Oinkari, belaunaldiz belaunaldi aurrekoa hobetzea xede — dantzan.eus\nHemen zaude: Hasiera › Hemeroteka › Oinkari, belaunaldiz belaunaldi aurrekoa hobetzea xede\nOinkari, belaunaldiz belaunaldi aurrekoa hobetzea xede\nEz dago erraza kontuak ateratzen. Kontaezina da, azken 40 urtetan, zenbat lagunek hartu duten parte dantza taldean. Kalkulu azkarra egin dute belaunaldi ezberdinetako taldekideek: Villabonan hamarretik zortzik izan du era bateko edo besteko harremana Oinkarirekin. Ia herri osoak.\nJon Miranda Labaien\nKoska bat igotzen joan da urtez urte Oinkari dantza taldea. Inork gutxi pentsatuko zuen iritsi den mailara iritsiko zenik. 40 urteko ibilbidean egon dira gora beherak, baina bere ibilbidean beti egin nahi izan du ekarpen berri bat. Etorkizun-sena deitzen zaio horri.\nEneko Arteaga dantza taldean ibili da umetatik eta gaur egun, arduradun nagusi dabil: «2000ko hamarkadan jo zuen goia taldeak. 2003an etorri zen guregana Edu Muruamendiaraz dantzaria eta belaunaldi horretan aritu ziren dantzariek izugarrizko maila lortu zuten». Aparraldi horrek utzi du, ordea, hondoan arrastoa, «gaur egun prestatzen ditugun ikuskizunak profesionalagoak dira. Soldatapeko jendea dugu eszenako elementu guztiak nolakoak behar duten pentsatzen eta ikuskizun globala osatzen». 2013ko apirilean estreinatu zuen Itsasoaren emazteak da horren lekuko. Oinkari dantza taldeak, Hika Teatrok eta Pello Ramirezek moldatu zuten ekoizpena.\nBurutik pasa ere ez zitzaien egingo horraino iritsiko zirenik, 1975eko azaroaren 20an Villabonako Zentroaren gaineko «La Sala» deitzen zitzaion gazte lokalean bildu ziren gazteei. «14-15 urte izango genituen guk eta egun hartan jakinarazi zuten Franco hil zela -auskalo zenbat denbora zeraman hilda-; pentsa dezakezunez, beste konturik ez genuen izan arratsalde hartan», aitortu du Agustin Laskorain garai hartan taldeko kide izandakoak.\nBelaunaldi hartako kide da, baita ere, Maite Barandiaran: «Zatorran egiten genituen entseguak eta dantzalekua izandakoa izaki, zorua malda behera zegoen. Hala ere, gure ahalegintxoa egiten genuen». Garaiko neska-mutil asko ibili ziren taldean eta tartean, gaur egun ezagunak diren pertsonak ere bai: «Txistua jotzera Joseba Egibar etortzen zitzaigun Andoaindik», dio Laskorainek. Oinkarin egindako harremanaren ondorioz, bikoteak ere osatu ziren: «Zazpi matrimonio atera ziren taldetik».\nLaskorainek gogoan dauka 1976an, Euskal asmoa izenarekin antolatzen zen kultur hamabostaldia. Herriko talde askok hartzen zuen parte antolaketan eta tartean zeuden Oinkarikoak: «Ekitaldi ugari antolatu ziren eta hamabostaldiaren ikurrarekin kamisetak atera genituen. Etxeondok ateratako aurrenekoak izan ziren, oker ez banago». Beste garai batzuk ziren eta diru falta medio, astero 25 pezetako kuota ordaintzen zuen taldeko partaide bakoitzak. Hori izan zen, hasiera hartan, taldearen diru iturri nagusia.\nUrte gutxitan lan handia egin zuten lehen belaunaldikoek, baina 1983ko abuztuaren 24an izandako uholdeek etenaldia ekarri zien Barandiaranek gogoratzen duenez: "Udaletxeko sotoan geneuzkan dantzarako jantziak eta beharrezko materialak. Garai hartan ez geneukan ez segururik eta ez ezer eta dena galdu genuen». «Ezpatak bakarrik salbatu ziren», dio ondotik Laskorainek.\nOinkari dantza taldeak jarraitu zuen hurrengo urteetan, baina erritmo motelagoan. Dantza eskolak ematen jarraitu zuten eta garaiko ume askok eman zuten izena. Han hasi ziren, Iratxe Bidaola eta Alaitz Bergara. «Kultur etxeko ikastaroetatik dantza taldera egin genuen salto. Txikitan egiten genuenarekin alderatuta, bestelakoa zen taldean ibiltzea. Orduan hasi ginen entseguak serio hartzen. Beroketak, luzaketak... egiten genituen, gogor hartu genuen». Neskak eta mutilak animatzen ziren dantzara eta 20 bikote inguru ibili ziren urte haietan Oinkarin.\nBidaolak definitu du orduan egin zuten saltoa: «Plazatik ikuskizunetara egin zuen urratsa gure belaunaldiak. Guretzako lehen aldia zen oholtza baten gainean, fokupean, musikaren laguntzaz propio prestatutako koreografiak egiten genituela». 1992. urtea zen eta lehen aldiz antolatu zuten Villabonan lehen Iñude eta Artzainen konpartsa. Laskorainen esanetan, «Joselu Iturzaeta izan zen jai horren antolatzaile nagusia. Guretzako dena zen Joselu eta tamalez, urte hartan joan egin zitzaigun. 1993ko haren omenez antolatu genuen festa».\nBeti asmo handitan murgildu izan da taldea. «Inkontziente samarrak izan gara», aitortu du Arteagak, «ur handitan sartu izan gara baina beti atera gara salbu». Bulkada hori eskertu diote taldekideek Arteagari. Hirugarren belaunaldiko Zuriñe Villa eta Oier Labordek horrela aitortu dute: «Enekok gauza baterako edo besterako hots egin eta beti egon izan gara prest. Askotan jakin gabe oso ondo zertara gindoazen, baina epe luzera ikusi dugu ezer ez zela kasualitatea eta momentu horretan hor egon behar genuela».\nTaldekideen arteko harreman ona nabarmendu dute hirugarren belaunaldiko kideek: «Guretzako ostiral iluntzeak ez ziren existitzen, bagenekien entsegua geneukala eta besterik ez genuen izaten buruan. Haserrealdiak ere izaten genituen, baina egia da lagun handiak egin ditugula taldean». Diziplina gogorreko garaia izan zen 2003. urtetik aurrerakoa. Edu Muruamendiaraz etorri zitzaien irakasle eta taldeak inoizko mailarik onena lortu zuen.\nOinkarin ez dute inoiz eztabaida handirik izan dantza tradizionaletik modernorako trantsizioarekin. Arteagak azaldu duenez, «garai batean saiatzen ginen portzentajeak zehazten, ikuskizun bakoitzero zenbat tradizional eta zenbat moderno, baina gaur egun bereizketa horrek ez du zentzurik». Gogo onez hartu zituen jendeak koreografia berriak eta polemikarik ez dute sumatu bazterretan, garaiak aldatuz baitoaz.\nHain justu, izen hori zeraman Oinkarik 2003an estreinatu zuen ikuskizunak, Garaiak aldatuz doaz. Hirugarren belaunaldia hasi berria zela prestatu zuten emanaldia eta han ikusitakoarekin liluratuta gerturatu ziren dantzari berriak, Laborde kasu: «Nik emanaldi horretan ikusi nituen lagunak eta argi izan nuen nik ere berdina egin nahi nuela». Izena eman eta buru-belarri sartu zen taldean.\nZuriñe Villak ere gogoan du garai hura: «Dantza eskolan ibili ondoren helduen taldea deitzen genion horretan ez zebilen jende asko. Gu sartu ginen eta Oinkarik abiada handia hartu zuen. Orduan hasi ginen bidaiatzen». Hungaria, Frantzia, Holanda, Danimarkan izan dira taldekideak: «Bidaia horiek estutu egiten dute taldekideen arteko harremana eta konturatzen zara gogor lan egin beharra dagoela. Parranda bai, baina gero goizero jaiki behar izaten genuen entseguetarako».\nAldi hartakoak dira Oroituz (2005) eta Aspaldikotik (2007) ikuskizunak. Alazne Gurrutxaga taldeko kideak azaldu du emanaldi horien bilakaera: «Dantzen bilduma bat eskaintzetik, bere horretan zerbait kontatzen duten emanaldiak prestatzera pasa ginen. Osotasun hori emateko, herriko musikariak gonbidatu genituen taula gainera eta kolaborazioak eskatu genizkien idazleei edota aktoreei off ahotsak egiteko».\nEneko Arteagak laburbildu duen bezala, «aurreko emanaldi horietako energia jaso, esperientziak bildu eta beste salto bat eman genuen segidan. Dagoeneko dantza emanaldiak baino gehiago, sorkuntza maila izango zuten ikuskizunak prestatzen hasi ginen. Gaur egun dantza dago erdigunean baina beste elementu askorekin jokatzen dugu». Bide horretan topo egin zuten Hika Teatro taldeko Agurtzane Intxaurragarekin eta Pello Ramirez musikariarekin. Haien arteko elkarlanaren emaitza da, 2013an estreinatu zuten Itsasoaren emazteak.\nBide beretik hasi zuten Korrontzi taldearekin duten kolaborazioa. «Bi- hiru dantzetan lagunduko genien eskatu ziguten aurrena eta hari horretatik tiraka sendotu egin da gure arteko harremana. Gaur egun Tradition 2.0 emanaldia eskaintzen dugu elkarrekin», dio Arteagak.\nMunduan zehar, folklore jaialdietan parte hartzeko aukera eman die Korrontzirekin batera aritzeak. «Gu herrikoak gara eta ondo pasatzearren hasi ginen dantzan eta bat batean, horrelakoetan artista bezala sentiarazi gaituzte. Guretzako kamerinoak izan ditugu, promozio birak egiten ditugu eta elkarrizketak egin dizkigute medio diferenteetan». Sona bat lortu dute dantza konpainien artean eta horretaz jabetuta, Igor Yebra dantzari handiarekin aritzeko aukera ere izan dute.\nEta tonto-tonto, Franco hil zen egunean lehenengo aldiz Villabonako Zentroan bildu zen dantza talde horrek puntako emaitzak eman ditu. «Horrek ematen dit poztasunik handiena», dio Arteagak, «gurekin taldean hasitako gazte batzuk, orain, profesionalki dantzatik bizi daitezkeela. Aukera hori badutela ikusteak, egindako bideak merezi duela erakusten du».\nGaur egun 200 ume baino gehiago dabil dantza eskolan eta liluratuta begiratzen diete garai bateko emanaldietako bideoei. Bertan agertzen diren dantzariak bezalakoak izan nahi dute handitan. Oinkarik hazteko eta bidea egiteko aukera emango die, beste 40 urtez, gutxienez.\nIkasitakoa erakutsi eta ikasten jarraitzeko ekitaldiak\n«Ekitaldiak antolatzerako orduan, aurreko urteurrenetako egitura aldatu dugu eta ikastaro eta tailerrei eman nahi izan diegu garrantzia», aipatu du Eneko Arteagak. Dantza taldea eta aldi berean, ikasteko espazio bat ere bada Oinkari, taldeko kideek nabarmendu dutenez.\nEneko Gil irakasleak, hurrengo asteartean emango du Dantza familian tailerra. Jolas eta parte hartze ariketen bitartez, familia dantzara gerturatzea helburu duen egitasmoa da. Hiru eta zazpi urteko bitarteko haurrei zuzendua da eta ezinbestekoa da, gutxienez, egitasmoan parte hartuko duen heldu batekin lagunduta joatea. «Lehen saioa beteko balitz, bigarren bat ere antolatuko dugu, 18:30ean».\nDantza garaikideko entsegu ireki bat egingo dute asteazkenean. Ikastolako ganbaran izango da 17:30ean eta ordubete iraungo du. Eneko Gilek emango du baita ere eta «izen emateak martxa onean doaz, hortaz, bigarren saio bat antolatuko dugu ziurrena».\nAgurtzane Intxaurragarekin lanean jardun du azken urteetan Oinkari dantza taldeak. Dantzaren dramatizazio ikastaroa eskainiko du, ostegunean, 13 eta 15 urte arteko haurrei zuzenduta. «Etorkizunean prestatu beharko dituzten emanaldiak nondik nora doazen jakiteko balioko die saio horrek», aipatu du Arteagak.\nUrteurrenaren egunean, ostiralean, azaroaren 20ean, Olaederra kiroldegian egingo dute ekitaldi nagusia: 40 urte dantzan. 22:30ean hasiko da emanaldia eta Oinkariko dantzari eta dantzari ohiek elkarrekin prestaturiko ikuskizuna izango da. Arteagak azaldu du: «Bost belaunaldietako dantzariak bilduko dira, ehunetik gora. Taldea sortu zuten haiek, erdiko trantsizio bidea egin zutenak, 2003tik aurrerako gazteek osatutakoa belaunaldia, gaur egungoak eta etorkizunekoak bilduko dira».\n800 laguneko aforoa du Olaederrak eta aurreikusten dutenez lepo beteko da kiroldegia. Sarrerak bost euroan daude salgai Amasa kafetegian eta baita www.kutxasarrerak.com helbidean ere. ETBrekin akordioa ere egin dute eta Eguberrietan telebistaz botako dute emanaldia.\nEgunotan ari dira belaunaldi ezberdinetako dantzariak entseguak egiten. Ikastolako Txermingo egoitzako ganbaran txanda hartu ezinik, bata bestearen segidan ari dira dantzak prestatzen. «Guretzat esanguratsuenak diren dantzak aukeratu ditugu, esanahai berezia dutenak. Gainera, dantza horietan bakoitzak zuen posizioa errespetatu nahi izan dugu. Garai batean egiten genuen bezalaxe egingo dugu», dio Oier Labordek. Hirugarren belaunaldiak, Euskara Plazara, Errenkan, Amaya ezpata dantza eta Bok Espok eskainiko ditu.\nBelaunaldi zaharrenekoek, muxikoak eta Lapurdiko polkak aukeratu dituzte. «Polita da berriz elkartzea eta entseguak egitea. Guk ahal duguna egingo dugu, borondaterik handiena jarriko dugu». Barrez aitortzen dute, ez dutela zangoa gaztetan bezain altu altxatuko.\nTarteko belaunalditakoek Boga boga, Kaxarranka, Gipuzkoako brokel dantza, Iribasko ingurutxoa eta Eltziegoko dantzak eskainiko dituzte. «Neska eta mutilak animatu gara dantzarako eta ilusio handia egin digu berriz ere elkartzeak. Ostiraleko emanaldi horri begira, urduritasun puntu bat ere badugu». Gaur egungo belaunaldikoek, aktibo daudenek, Eihera, Berastegiko dantzak, Maltzeta, Sagar dantza, Portusalda eta Zuberoako dantzak prestatu dituzte, besteak beste. Denek elkarrekin dantzatuko dituzte, fandango eta arin-arina.\nOstiraleko emanaldiko tentsioak pasa ondoren, azaroaren 21a festarako baliatuko dute Oinkarikoek. Dantzari txikien emanaldia izango da goizean eta hamaiketakoa, gero, Malkar plazan. Tio Teronen semeak ikuskizuna izango da 13:00etan eta eguerdian, bazkari herrikoia antolatu dute Aburuza sagardotegian. «250-280 lagun inguru biltzeko asmoa dugu bazkarian. Oinkariko kideak, kide izandakoak, senitartekoak, lagunak, ingurukoak... guztiak daude gonbidatuta», dio Arteagak. Festa borobiltzeko, Lizartzako Isk&Bila txarangak kalejira egingo du Villabonako kaleetan zehar.\nHerriko eragileei, eskerrak\nAmasa-Villabonako Udala izan da ekitaldi hauen laguntzaile nagusia. Iban Agirre alkateak aitortu dio herriko dantza taldeari egiten duen lana: «Eskertuta gaude, ez bakarrik dantza garaikidea eta euskal dantza tradizionala uztartuz azken urteotan lortu dituen arrakastengatik, baizik eta Oinkari dantza eskolak haur eta gazteekin egiten duen lan handiagatik. Oinkari, eskola izan da herritar askorentzat 40 urte hauetan: euskal dantzan trebatu ez ezik, pertsona hobeak izaten lagundu die Oinkari dantza taldeak. Horregatik, Villabonako udal ordezkariak Oinkariren ondoan egongo gara datozen egunetan izango diren ekitaldi garrantzitsuetan».\nAmasa-Villabonako Udalak eta Kultura sailak bereziki baliabide ekonomikoak eta materialak jarriko ditu Oinkariren eskura, 40. urteurrena ospatzeko prestatu dituzten ekintzak aurrera eramateko. Era berean, aurrerantzean ere Oinkari laguntzen jarraitu nahi du; alkateak aipatu duenez, «dantza taldearekin harremanetan ari gara, 2016 urterako lankidetza hitzarmena izenpetzeko».\nUrteurreneko ekitaldiak aurrera eramateko aurreikusitakoa baino laguntza gutxiago izan du, ordea, Oinkari dantza taldeak eta herritarrengana jo dute horretarako: «Dantza taldeak duen urte bakoitza salgai jarri dugu eta azkenean, 40 beharrean 80 urte saldu ditugu. 2061. urtera arteko babesa jaso dugu, eta beraz, ordura arte jarraitzeko konpromisoa hartu beharko dugu. Etorkizuna seguru dugu», azaldu du Arteagak. Herriko komertzio, elkarte, enpresa eta ikastetxeek jarri dute beren hondar alea urteurreneko ekitaldiak aurrera ateratzeko.\nAlazne Gurrutxaga eta Zuriñe Villa dantza taldeko kideek nabarmendu dutenez, «herrian errotuta dagoen taldea da gurea, ikusi besterik ez dago zer nolako babesa jaso dugun. Urteetan taldeak herriari emandakoa bueltan etorri zaigu».\nAZAROAK 17 ASTEARTEA (17:30-18:30) IKASTOLAKO GANBARA\nDantza familian tailerra: jolas eta parte hartze ariketen bitartez, familia dantzara gerturatzea helburu duen egitasmoa. 3 eta 7 urte bitarteko haurrei zuzendua. Ezinbestekoa da egitasmoan parte hartuko duen heldu batekin gutxienez lagunduta joatea.\n· Irakaslea: Eneko Gil.\n· Kostua: Doan.\n· Izen ematea: harremanak@oinkari.eus edo 660139380.\nOharrak: Lehen saioa beteko balitz, bigarren bat antolatuko da 18:30ean. Oinkarikoak ez diren dantzariek ere parte har dezakete.\nAZAROAK 18 ASTEAZKENA (17:30-18:30) IKASTOLAKO GANBARA\nDantza garaikideko entsegu irekia: Dantza garaikidea ezagutzeko entsegua. 8-12 urte bitarteko haurrei zuzendua.\n· Izenematea: harremanak@oinkari.eus edo 660139380.\nAZAROAK 19 OSTEGUNA (17:30-19:00) IKASTOLAKO GANBARA\nDantza eta antzerkiaren uztarketa: Dantzaren dramatizazio ikastaroa. 13-15 urte bitarteko haurrei zuzendua.\n· Irakaslea: Agurtzane Intxaurraga (Hika Teatroa)\n· Izenematea: harremanak@oinkari.eus edo 660139380\nOharrak: Lehen saioa beteko balitz, bigarren bat antolatuko da 19:00etan. Oinkarikoak ez diren dantzariek ere parte har dezakete.\nAZAROAK 20 OSTIRALA (22:30) OLAEDERRA KIROLDEGIA\nDantza emanaldia: 40 urte dantzan ikuskizuna. Oinkariko dantzari eta dantzari ohiek elkarrekin prestaturiko ikuskizuna. Sarrerak salgai (5 €), Amasa Kafetegian eta www.kutxasarrerak.com helbidean.\nAZAROAK 21 LARUNBATA\n11:00. Oinkariko dantzari txikien emanaldia herriko kaleetan zehar.\n12:30. Oinkariko dantzari txikien hamaiketakoa Malkar plazan.\n13:00. Dantza emanaldia Malkar Plazan: Tio Teronen semeak ikuskizuna. Doan.\n14:30. 40 urte dantzan, bazkari herrikoia Aburuza Sagardotegian.\n20:30. Isk&bila txarangarekin kalejira Iru Aldeta tabernatik abiatuta.\nOharra bazkaria: Dantzari, dantzari ohi eta gurekin ospatu nahi duten herritar guztiei zuzendua dago. Tiketak salgai Amasa Kafetegian (bazkaria + autobusa, 25 €).


Ikasle ipar amerikarrak Gasteizko Andra Mari plazan (argazkia Valentin Basañez/Foto Ikatz)\nIragan uztailaren 19az geroztik Boiseko Bishop Kelly institutuko bederatzi neska-mutil Euskal Herrian dira, Olabide ikastolarekin egiten ari diren kultur truke bati esker. Eurekin da Cathy Clarkson irakaslea, Boiseko euskal komunitateko oso kide ezagun eta aktiboa. Egonaldian gazte estatubatuarrak euskal familiekin bizi dira, bertako bizitzan integraturik: Santiago egunean, adibidez, blusa jantzi zuten, milaka gasteiztarrek bezala. Aurretik, trukearen lehenengo zatian, uztailean, Olabideko bost gazte Boisen izan ziren Boisen gauza beretsua egiten.\nVitoria-Gasteiz. Gasteizko Olabide Ikastola eta Boiseko Bishop Kelly institutua kultur trukea egiten ari dira azken asteotan, bigarren urtez. Aurtengo edizioa uztailean hasi zen, Olabideko 17 urteko bost gazte Boisera joan zirenean, Andone Ruiz ikastolako pedagogia zuzendariarekin batera. Hilabete batez Boiseko familiekin eguneroko bizitza egiten izan ziren gasteiztarrak eta bertako bizimodua ezagutzeko eta ingelesa praktikatzeko aukera aparta izan zuten.\nTruke horren bueltan, Bishop Kellyko bederatzi gazte dira orain Gasteizen, iragan uztaillaren 19az geroztik. Euskal familiekin bizi dira eta euskal kultura ezagutzen ari dira egunotan. Eurekin batera etorri da Boisetik Cathy Clarkson Bishop Kellyko gaztelania irakaslea, euskaltzale amorratua eta Euskal Herria ongi ezagutzen duena.\nClarksonek ez du arbaso euskaldunik, baina Boiseko euskal komunitateko oso kide aktiboa da. Euskaraz oso ondo hitz egiten du eta Boiseko Oinkari dantza taldean txistua jo izan du hainbat urtetan. "Orain dela 34 urte etorri nintzen lehen aldiz Oñatira, gaztelania ikastera, eta euskararekin maiteminduta bueltatu nintzen", agertu dio Cathyk EuskalKultura.com-i. Hurrengo bidaian Gernikara etorri zen, zuzenean euskara ikastera. Bidenabar txistua ere ikasi zuen, eta ez edonola, eta Boisera bueltatu zenean, Oinkariko ezinbesteko kide eta txistulari ofiziala bihurtu zen.\n[Euskal Telebista esperientzia honi buruz elkarrizketatzen Gasteizko Andra Mari plazan (argazkia Valentin Basañez/Foto Ikatz)]\nOrain Gasteizen diren gazte hauen artean ere antzeko maitemintze bat sor daitekeela uste du Clarksonek, baina, zernahi gisaz, ziur da esperientzia ahaztezina izango dela. Egonaldian ikasleek gaztelania praktikatzen dute (Bishop Kelly-n duten ikasgaia da) eta euskal kultura eta bizimodua ezagutzen ari dira: "Eurentzako dena da oso desberdina: janaria, ordutegiak, bizitza kalean egiteko ohitura... baina barrenean 17 urteko neska-mutilak dira, hemengoak bezalakoxeak", aitortzen du Clarksonek.\nIragan uztailean eta duela oso egun gutxi arte, Gasteizko bost neska-mutilek esperientzia bera izan dute, baina alderantziz: Boisera joan ziren ia hilabetez, Olabideko irakasle Andone Ruizekin batera. "Bertako familiekin egon dira eta oso bidaia interesgarria izan zaie. Eurentzako harrigarria izan da euskaldunek Boisen daukaten presentzia handia ikustea eta, esaterako, bertako San Inazio bezalako jai euskaldunetan parte hartzea. Asko harritu ditu hango jendeak euskaraz hitz egiten ikusteak; beraientzako begi-zabaltzailea izango dela uste dut", azaldu dio Ruiz-ek EuskalKultura.com-i.\nAurtengoa Olabide eta Bishop Kelly-ren arteko trukearen bigarren edizioa da: "iaz Olaideko lau ikasle izan ziren Boisen, eta esperientzia ikusi ondoren, aurten Boisekoak ere parte hartzera animatu dira", agertu du Ruiz-ek.\nEkimen honen eragile eta sustatzaile handi bat Benan Oregi izan da, Olabide ikastolako lehendakaria. Oregi oso ezaguna da euskal Diasporaren munduan, Eusko Jaurlaritzaren Kanpo Harremanetarako zuzendaritzako teknikaria delako.\nOlabide Ikastola 1963an sortu zen eta kalitate maila altuko euskarazko hezkuntzaren alde dihardu. 2010ean Europako EFQM bikaintasunari saria eskuratu zuen.\n-Informazio gehiago, www.olabideikastola.com eta www.olabide.com webguneetan\nJohn Bieter 'Euskal migrazioa Ameriketako Mendebaldean' gaiaz aritu zen Boiseko Euskal Museoan\nCathy Clarkson Txistularia Boise Idaho Estatu Batuak (AEB)


Snoops-en atxikitzea - EU Reporter\nThe Obamaren administrazioa Ahal duen guztia egiten ari da, aparkatzaileen talde bat bidaliz, justizien aparkalekuak barrikatzeko, Auzitegi Gorenak berrikuspenetik Segurtasun Agentzia Nazionalaespioitza etxeko enpresa. The administrazioaAbokatuek azpimarratzen dute auzitegiek espioi programa jorratu dezaketela, kontua oso berria delako auzitegi nagusia horrekin. Hori argia da erdirako, argia delako administrazioa gainera, auzitegiek ez dute eskumenik lehenik.\nArazoa da gobernuak telefono konpainiekin izandako lotura Estatu Batuetan egindako telefono dei bakoitzeko 'metadatuak' biltzeko orduan. Informazio hau agerian geratzen da, gobernuari nori, noiz, noiz, zenbat denbora hitz egin zuten eta non zeuden deitu ziotenean esaten baitzaio, deitzailearen GPS kokapenaren arabera neurtuta. Informazioa datu-basean begiratu dezaketen inteligentziako agenteek eskuragarri duten datu-base izugarri batean gordetzen da, emazte okerra edo mutil-laguna norekin hitz egin duen ikusteko. (Gobernu batek hori egingo al luke?)\nPribatutasun Elektronikoari buruzko Informazio Zentroak zuzenean jo du auzitegi gorenera salbamendurako, izan ere, amerikarrentzako informazioa biltzeko baimena ematen duen Atzerriko Inteligentzia Zaintza Auzitegiko aginduak kontrolatzeko eskumena du. Pribatutasun zentroak dio beste auzitegiek ez dutela agintaririk epaitegi sekretuen aginduen konstituzionaltasuna erabakitzeko, Justizia Sailak ez dituela berretsi eta ukatuko.\nEspioitza programa Patriot Act legearen 215. artikuluan oinarritzen da, eta horri esker, itzalpeko atzerriko inteligentzia zaintzeko auzitegiak ia edozein erregistroetarako aginduak baimentzen ditu, telefono bidezko erregistroak barne, betiere informazioa baimendutako ikerketarako "garrantzitsua" bada. Espioiek erabakitzen dute zer den garrantzitsua, auzitegi honetako epaileek ia eskaera guztiak onartzen baitituzte. Auzitegi nagusiaren aurrean egindako eskaeran, Pribatutasun Elektronikorako Informazio Zentroak defendatzen du ez dela posible Estatu Batuetan egindako dei erregistro bakoitza ikerketa baterako "garrantzitsutzat" har daitekeela. Peoriako bi nerabek telefonoz deitzen dutenean nor eramango duen promesera nori buruz esamesak egiteko, apustua da haien elkarrizketak ez duela argitzen Al Qaedako eskema batean Chicagon zerbait lehertzeko.\nJustizia Sailak, bestalde, joan den astean aurkeztutako laburpen batean azpimarratu zuen espioitza programa dela, hain zuzen ere, Kongresuak Abertzaleen Legea sortu eta berretsi zuenean. Aurrekoaren pisuak "informazio bolumen handiak" biltzea onartzen du, e-posta edo telefono deien uholdean zerbait "gaiari zuzenean eragin diezaiokeen".\nEz da horrela, Wisconsinko F. James Sensenbrenner Jr.-k dio, kongresu asmo onena ulertzen baitu Patriot Act-aren egile nagusia izan zelako. Kongresua, errepublikanoa, hain haserre dago gobernu federalaren desitxuratzeari buruz, legeria erredaktatu du eta berak esan du Segurtasun Nazionaleko Agentziaren metadata programa "negoziotik kanpo" jarriko duela. Horri buruz, Batasuna eta Sendotzeari buruzko legedia da Fulllingek. Eskubideak eta Amaiera Ebakuntza, Dragnet Bilduma eta Lineako Jarraipen Legea edo, eguneroko erabilerarako, erruki laburtuta, AEBetako Askatasun Legea.\nGai erlazionatuak:Pribatutasun Elektronikoari buruzko Informazio ZentroaPatriot ActPeoriatelefono konpainiak\nOsasun55 mins ago


Jose Angel Otsoa de Eribe preso eria aske utzi dute, baldintzapean | Politika | Berria\nJose Angel Otsoa de Eribe preso eria aske utzi dute, baldintzapean\nDuela lau urte, minbizia duela jakinarazi zioten. Espainiako Auzitegi Nazionaleko Espetxe Zaintzak hartu du erabakia. Ekaitz Samaniego presoa gerturatu du Madrilek.\nEspainiako Auzitegi Nazionaleko Espetxe Zaintzak baldintzapean aske utzi du Jose Angel Otsoa de Eribe preso eria, hirugarren gradua ezarri eta hiru astera. Arratsaldeko bostak aldera atera da Castello (Herrialde Katalanak) kartzelatik, eta zain zituen senideak. Minbizia du —duela lau urte jakinarazi zioten gaitza duela—, eta 61 urte dauzka. Azkenaldian larritu egin zen haren osasun egoera.\nEspetxe araudiko 196.2 artikulua erabiliz onartu dio baldintzapean askatzea Jose Luis Castro epaileak.\n2000ko urtarriletik zegoen preso, Mexikon atxilotu ondotik. Urkabustaizkoa (Araba) da.\nHaiki Hadi mediku elkartearen aprileko datuak gaurkotuz, gaixotasun larriak dituzten EPPK-ko hemeretzi kide daude; horietatik bost, anonimatoan dira —Otsoa de Eribe ere hala zegoen—. Horiei, Josu Urrutikoetxea gehitu behar zaie.\nEspetxe Zaintzaren erabakiz, aurten espetxetik atera da Aitzol Gogorza larri den preso eria, baina zigorra etxean betetzeko, eta, bestetik, Auzitegi Nazionanak zigorra eten dio gaixotasun larria duen beste preso bati: Asier Aginakori.\nSortuk prentsa ohar batean esan du "beranduegi" askatu dutela. "Pozten gara hartutako erabakiagatik, baina ozen esan behar dugu estatuak anker baino ankerrago jokatu duela Otsoa de Eriberekin. gaixotasun larri eta sendaezina duten presoen zerrendako bat baita". Halaber, hura aske uzteko tramite eta gestioak "ikaragarri zailak eta oztopoz josiak" izan direla salatu du. Presoen eskubideen alde mobilizatzen jarraitzeko deia egin du, "eta, bereziki, gaixorik larri daudenen alde jarduteko, mendekuan oinarritutako ankerkeria hau berehala amaitu behar baita". Aurten Juan Mari Maizkurrena eta Oier Gomez preso ohiak hil direla gogoratu du, "kartzelak haien gaitza nabarmen areagotu ondoren".\nEkaitz Samaniego presoa gerturatu du\nEspainiako Espetxeetako Instituzioek Ekaitz Samaniego Curiel euskal presoa (EPPK) gerturatu dute: Murtziako espetxetik Zuerakora (Zaragoza). Hurbilketa 575 kilometrokoa izan da, eta orain, Etxerat elkarteak bezala erreferentzia Altsasu (Nafarroa) hartuta, 220ra dago preso. Madrilek ekainaren erdialdean iragarri zuen haren lekualdatzea. Duela urtebete Espainiako Gobernuan PSOE dagoenetik, euskal presoen 28. gerturatzea izan da. Segiko kidea izatea egotzita, zortzi urteko kartzela zigorra jaso zuen Samaniegok, eta 2012tik dago espetxeratua.


Shanghain etxea topau gura badozue... - bizkaie.biz\nBost urtean, nire etxea nabarmen txikitu da, lehengo erdia da orain, hain zuzen be. Ez nabil guzurretan: 100 metro koadro neukazan lehen, orain, barriz, 52. Arrazoia? Txinatar batzuei ez jakezala kanpoko kazetariak gustetan. Oraintxe azalduko deutsuet: 2007tik, militarrentzako etxebizitza bloke baten bizi izan naz, jakina, neu nintzan kanpotar bakarra. Kasualidadez ailegau nintzan hara, izan be nire bikoteak alokatu eban etxea, ni Txinatik kanpo nengoala. Egundo ez da arazo izan ni bertan bizitea.\nOrain aste bi, etxeko ugazabak -bera be militarra- pisua behar ebala esan eustan, bera bizi zana konpontzen eban bitartean han biziteko asmoa eukala eta. Lanak amaitu arte, bi-hiru hilean, neu bizi nazen etxera etorriko zan, alokairu-kontratua amaitzen zala aprobetxatuz bidez batez. Behin bere etxeko konponketak amaituta, atzera be alokatuko eustan pisua, lehengo prezio berean. Istorio politegia akaso, baina sinistu egin geuntsan. Beti izan da zintzoa gugaz eta ez dogu inoiz arazorik izan. Beraz, nomaden antzera ibiltea erabagi genduan, hiruhileko gogorra izango zan, maletakaz hara eta hona, baina nire ehun metro koadroak berreskuratzeko amesa neukan, izan be, nire bizileku eta bulegoa ziran ehun metroak.\nBaina eraikineko admnistrazinoko langileek jaubeari esan eutsen kanpotarrei etxea alokatzea ez jakela bape gustetan, eta askozaz gitxiago kazetari bati. Badakigu ez dozuela ezelango arazorik emoten, eta etxea bera hobeto jagoten dozuela, baina auzoko batzuk kexau egin dira, ez jake egokia begitantzen atzerritarrei Estaduaren ondasunak alokatzea, erantzun euskuen azalpen eske joan ginanean. Beraz, ez geunkan beste aukerarik. Shanghaiko etxegintza-sektorea aurrez aurre geunkan, Espainiako burbuila inmobiliarioa ez da jaboi-burbuilatxu bat be hemengoaren aldean. Etxeen salmentea behera eta behera dabilen arren, alokairuen prezioa Bilbo moduko urien antzekoa da. Kontua da Shanghain, batez beste, soldatea 400 eurokoa dala.\nHotel txiki batera joan behar izan genduan; arrastiro hamar bat txartel sartzen euskuezan ate azpitik, danak prostitutak eskaintzen. Internet izan zan gure bilaketearen abiapuntua. Han ikasi genduan sarea sano ondo dagola gauza askotarako, baina ezin dala izan beste askotan bizitza tradizionalaren ordezkoa. Gauza horreetako bat pisua topetea da. Milaka etxe iragarten ditue inmobiliarietako webguneetan, baina gehienak jentea atrapetako amua besterik ez dira. Jauregiak emoten dabe batzuk, prezio onekoak, baina deitzen dozunean erantzuna beti da bera: Ai, sentitzen dot, oraintxe alokatu dogu. Dana dala, prezio berean beste batzuk be badaukaguz... Beste horreek beti dira txarrikorta enpagugarriak. Izan leike, hain antojugarriak ez izatea, baina dan-danak daukie zeozer: zazpigarren pisua igogailu barik, erdigunetik ordu bira eta abar.\nHalanda be, sagar ustel guztien artean, badago errege-sagar gozo eta itxura onekorik. Orduan azkar jokatu behar da, sano azkar. Auzo lasai baten etxe bat ikusi genduan. Eraikinaren kanpoko aldea ez zan erakargarria, zaharra eta leihoetan barroteduna. Ez eukan itxura onik kanpotik. Baina, barruko aldea perfektua zan: argitsua, zabala, altzari politekaz. Eta hau danau 4.300 yuanen truke, 540 euro inguru.\nErrentadoreak maletea egiten egozan oraindino. Ezin denporarik galdu, beste batzuk be etxe hori alokatzeko asmoz ebilzan eta. Zoritxarrez, gu inmobiliariaren bulegora mila yuaneko bermea ixtera joan orduko, gure ostean etxea ikustera joan ziran txinatarrak ailegau ziran. Hilean 300 yuan gehiago ordaintzearen truke, etxearen ugazabak guri emondako berbea jan, eta besteekaz sinatu eban kontratua.\nBeste hamar bat zulo ikusi ostean, azkenean gure bizitokia dan pisua agertu zan. Modernoa, baina liliputiarrentzako modukoa. 52 metro koadro pisu bitan. Logelan, buruagaz goia joten dogu, baina kokapena sano ona da: hiru metro linea bost minutura, aireportuko autobusa minutu bira, eta Carrefour bat, seira. Baina, bulegoz betetako eraikina da, biziteko atondutako apartamentu gitxi batzukaz, eta argiaren fakturea karua da, negozioen preziokoa. Suetean ez dago gasik, dana da elektrizidade bidez. Sikeran, gaueko hamarretatik aurrera argindarra erdi prezioan daukagu. Beraz gauez bizi beharko dogu...


Kontrolik gabeko inflazioak ia 100.000 milioiko kostua du herritarrentzat - Ekonomiaren KZ\nGaur egun, inoiz baino gehiago nabarmentzen da inflazioa pobreen zerga deritzona bihurtzen dela, gogorrago kolpatzen baititu aurreztaile txikia, soldata txikiagoak dituztenak eta pentsiodunak.\nPrezioak 2021eko udatik bueltan hasi ziren igotzen Estatuan, batez ere energiaren prezioak bultzatuta; beraz, urteko batez besteko KPIak % 3,1ean itxi zuen iazko ekitaldia, urtean negatiboan egotera iritsi ondoren. Baina udaberrian ondorioak desagertuko zituen koiunturazko igoera zirudiena, analisten lehen kalkuluen arabera, benetako amesgaizto bihurtu da erosketa-saskiarentzat, Ukrainako gerraren ondorioengatik, hilabete bete baitu.\nEstatistikako Institutu Nazionalak (INE) martxoan argitaratutako inflazio aurreratuaren datua % 9,8ko urte arteko tasan igotzen da, bi digituen maila psikologikotik oso hurbil, hileroko % 3ko igoeraren ondoren, eta horrek zifra hori 1985eko maiatzetik izandako altuenean kokatzen du. 36 urte igaro behar izan dira, Espainiako prezioen kontrolik eza ikusteko, nahiz eta guztiak adierazten duen igoera hori are gehiago ez dela iritsiko hemen. Datu ezagunak 2,2 puntutan gainditzen du otsaileko % 7,6ko tasa.\nIzan ere, bilakaera horren atzean kanpoko faktore geopolitikoek pisatzen jarraitzen dute, hala nola Ukrainako gerraren iraupenak eta petrolioa edo gasa bezalako produktu estrategikoen prezioen tentsioak, osagai energetikoaren prezioak erabat desitxuratzen baitituzte, eta hori elektrizitatearen, erregaien eta erregaien prezio-gorakadetan eta elikagaiak eta alkoholik gabeko edariak eragindako efektuan agertzen da. Ildo horretan, bigarren txandako ondorioak ere zeregin nabarmena betetzen ari dira puntualtzat jo daitezkeen prezioen finkatzean. Hori dela eta, Espainiako Bankuko gobernadoreak mezuei eusten die, igoera hori arinduko duen errenta-itun bat lor dadin.\nAzpiko tasak, prezioen bilakaera neurtzen duenak, elikagai freskoak eta produktu energetikoak kenduta, % 3,4ko urte arteko tasa lortu zuen martxoan, otsailean baino lau hamarren gehiago. Datu horrek, etorkizuneko bilakaerari buruz lasaitu beharrean, adierazle orokorrean goranzko tentsioak aurreikusten ditu datozen hilabeteetan.\nErosketa-saskiko produktu guztien prezioek jasaten duten tsunamiak eragin zuzenagoa du herritarrengan erosteko ahalmenaren galera argi eta sakonagoa. Hau da, diru berarekin gauza gutxiago eros daitezke. Erosteko ahalmenaren beherakada hori bereziki nabari da soldaten errentetan eta familien eta enpresen aurrezkietan.\nHorrela, nahiko erraza da kalkulu kuantifikagarri bat egitea igoera inflazionistak errenta horietan izan dezakeen eraginari buruz; izan ere, baliteke 70.000 milioi euro inguruko murrizketa izatea soldatak eta gordailuak erosteko ahalmenean. Nola lortzen da zifra hori?\nKalkulu hori egiteko, lehenik eta behin prezioak zenbat garestitu diren zehaztu behar da, eta, horretarako, bidezkoena hileko datua ez ezik – Kasu honetan, martxoa, % 9,8 – Azken hamabi hilabeteetan prezioak batez beste zenbat igo diren zehaztea da. Horrek KPIaren igoera neurtua ekarriko luke, 2021eko apiriletik 2022ko martxora % 4,9 ingurukoa.\nGai hori kalkulatu ondoren, Estatistikako Institutu Nazionalak ere egiten dituen Hiruhileroko Kontabilitate Nazionaleko datuetan jasotako soldata-errenten datuak hartzen dira. Datu horiek erakusten dute herrialdearen urteko soldata-masa 600.000 milioi euro ingurukoa dela. Kontuan hartuta joan den urtearen amaieran 8,3 milioi soldatapekorentzat hitzarmen kolektiboetan itundutako batez besteko soldata-igoera – Urte honetan 10 milioi ingurura igoko direnak hitzarmenen erregistroko atzerapenengatik – % 1,47koa izan zela, eta aurten igoera hori % 2tik gorakoa izan dela, esan daiteke langile horiek azken hamabi hilabeteetako batez besteko inflazioaren arabera ( % 5 inguruko erosketa ahalmena) 3 puntu galtzen ari direla. Horrek esan nahi du 18.000 eta 21.000 milioi euro arteko erosahalmena galdu dela.\nGainera, soldata-aurreikuspenak ez dira askoz hobeak, eta, kasurik onenean, patronala eta sindikatuak aipatzen ari diren hitzarmenen urte anitzeko akordiora iristen badira, urte honetarako ordainsarien igoeraren gomendioa % 3 ingurukoa izango litzateke; beraz, prezioen bilakaeraren ziurgabetasunaren aurrean, inflazioaren zurrunbiloak jarraituz gero, urte honetan zehar soldaten hobekuntza txiki hori jan liteke. Horrela, inflazioaren eraginagatik soldata-errentetan 20.000 milioi inguruko galera hori balizko galeren banda baxuan ere kokatuko litzateke.\nHurrengo kontua are sinpleagoa da, Espainiak bilioi bat euro baino ez ditu kontu korronteetan gordailututako aurrezkietan. Diru hori ez dago ia ordainduta, beraz, inpaktua % 5 ingurukoa izango litzateke, eta horrek espainiarren aurrezkien erosketa-ahalmenetik 50.000 milioi euro inguruko murrizketa eragingo luke. Bi zenbateko horiek batuta, 70.000 milioiko kostua lortzen da soldata-errentetan eta aurrezkietan.\nIgoera inflazionistaren eragin monetarioaren barruan dago, halaber, pentsioen nominaren garestitzea; izan ere, pentsioen urteko batez besteko KPIaren araberako errebalorizazioa, kasu honetan, 2021eko abendukoa eta 2022ko azarokoa, legeak bermatzen du. Hori betetzen bada, pentsiodunek ez dute erosteko ahalmenik galduko, prezioek gainbeheran jarraitzen badute ere; dena den, errebalorizazio horren faktura diru-kutxa publikoetarako 8.000 milioi gehigarriraino igo daiteke, urteko batez besteko KPIa azken hamabi hilabeteetako % 5ean mantentzen bada.\n2021eko prezioen gorakadak, % 6,5ean amaitu zuena, 4.110 milioi euroko igoera eragin zuen PFEZn, 199 euro gehiago zergadun bakoitzeko.\nTalka-neurriek digitu bikoitza saihestuko dute\nFuncaseko zuzendari nagusi Carlos Ocañaren ustez, Gobernuak onartu duen txoke-planak puntu batean motelduko du aurtengo KPIaren igoera, digitu bikoitzeko tasetara iristea saihestuz. Raymond Torres fundazio honetako koiunturako zuzendariak uste du Gobernuaren neurriek inflazioa maximoetan koka dezaketela martxoa eta apirila bitartean.\nJakob Suwalskik eta Giulia Branzek, Scope Ratingseko analistek, 2022rako aurreikusi dute inflazio-tasa % 5etik gorakoa izango dela, baita EBZren helburuarekiko % 2ko konbergentzia mailakatu batean ere urtearen amaieran. Egoera prezioen presioen jarraipena bada, urteko tasa batez beste % 8koa izango da. Uste dute EBZaren tasen igoerak ez liekeela zuzenean helduko inflazio-ondorioei.\n← Barakaldok 131.000 euro bideratuko ditu kultura-diru-laguntzetara\nVW Nafarroak % 34 murriztu du Ingurumen Eraginaren Indizea 2010etik →


ikasbil.eus: Dokuteka: Itxialdia euskaraz goxatzeko 40 proposamen\nKonfinamenduaren aro honetan kulturarentzat bide berriak urratzen ari diren arren, lehendik ere badira plataforma ugari euskarazko eskaintza zabaltzen dutenak, bai umeentzat, bai helduentzat. Jolasteko, ikasteko, irakurtzeko, entzuteko, ikusteko, dantzatzeko... Baliabide sorta bat da hau, itxialdia euskaraz goxatzeko.\nItxialdia Donostiako etxe batean. Argazkia: JON URBE / FOKU\nUmeekin jolasteko eta entretenitzeko\nUmeekin etxean jolasteko 70 ideia bildu ditu Axular lizeoak.\nUrtxintxak ere dozenaka jolas eta kantu bilduta dauzka bere atarian.\nHitzketa atarian haurrentzako ipuinak, olerkiak eta kantak biltzen dituzte, baita horiek lantzeko proposamen didaktikoak ere.\nEuskal Irratiek umeentzako irratsaio bat egingo dute astelehenetik ostiralera, 10:00etatik 11:00etara. Sarean ere entzun liteke zuzenean.\nGuraso.eus atarian umeekin etxean egiteko dozenaka ideia dituzte, tartean baita errezetak ere.\nAiaraldea.eus-ek #EtxeanGoxo izeneko atal berezia sortu du. Kokoriko Hezkuntza Faktoria umeekin ikusteko eta egiteko proposamenak egiten ari da, bideoekin.\nJolasak.eus atarian bilduta dauzkate zenbait jolas.\nKimutx.eu atarian umeentzako ipuinak, kantak eta zenbait baliabide eskaintzen dituzte.\nEITB Hiru katearen webgunean ere badira zenbait jolas umeentzat, eta baita margotzeko marrazkiak eta eskulanak egiteko tutorialak ere.\nIrribarrez-ek ere baditu margotzeko zenbait marrazki koaderno.\nEusko Jaurlaritzak ireki egin du eLiburutegia. Ehunka liburu eskuratzeko aukera ematen du. Izena eman behar da erabiltzeko. 20.000 liburu eta audioliburu daude eskuragarri adin eta gustu guztietarako: eleberriak, poema liburuak, komikiak, hizkuntza ikasteko mailakatutakoak eta haurrentzako literatura.\nSusa argitaletxeak bere funtsetako liburua ia guztiak sarean eskaintzen ditu, PDF eta EPUB formatuetan eskuratzeko moduan.\nHorrez gain, Susa argitaletxearen inguruan antolatu da eduki sare zabal bat, Armiarma.eus atarian: literatura unibertsaletik euskara itzulitako lanak eta euskal literaturako klasikoak deskargatzeko gune bat, ipuinen biltegi bat, euskarara itzulitako lanen biltegi bat, euskarazko literatur lan klasikoen biltegi bat, euskal prentsa historikoaren hemeroteka, literatur aldizkarien gordailua, eta beste gauza asko.\nJakin-ek pentsamenduari hegalak emateko artikulu eta baliabide ugari eskaintzen ditu bere webgunean.\nBeste argitaletxe askok ere ematen dute liburuak online erosteko aukera: Elkar, Pamiela, Alberdania, Erein, Txalaparta, Katakrak...\nUdako Euskal Unibertsitateak euskarri digitalean eskaintzen ditu bere argitalpenak.\nBooktegi.eus-ek eskaintzen ditu hainbat liburu.\nZientziari buruzko berriak eta artikulu landuak biltzen ditu Elhuyarrek bere aldizkarian. Ez soilik aldizkarian, Zientzia.eus atarian eduki gehiago eskaintzen ditu, ezagutza arloen arabera antolatuta.\nEuskal Herriko Unibertsitatearen Kultura Zientifikoko Katedrak argitaratzen duen aldizkari digitala da Zientzia Kaiera.\nBERRIAn bertan, Oroiteria webgune berezian ikasi liteke 1936ko gerrari buruz, beste eduki askoren artean. Adibidez, koronabirusari buruz azkeneko asteetan argitaratutako artikulu, elkarrizketa eta erreportajeak bilduta daude hemen.\nBerria Telebistaren kanalak egunkari honek landutako erreportajeak, analisiak, mahai inguruak, bideokronikak eta abar ikusteko aukera ematen du.\nHamaika Telebistak, etxeko telebistan ez ezik, sarean ere eskaintzen ditu bere bideoak eta programazioa, bai zuzenean ikusteko, bai nahieran ikusteko.\nKanaldudek ere ematen du bere saioak nahieran ikusteko aukera, saretik.\nBertsoa.eus atarian bertsolaritzaz gozatzeko aukera zabala ematen du: bertsoari buruzko berriak jakinaraztean gainera, ehunka eta ehunka bertso saio ikus-entzuteko aukera ematen du, bideoekin.\nDapa ikus-entzunezkoetan euskal sortzaileak beren lana azaltzen ari dira.\nArgia astekariak Multimedia kanal bat badauka, non euskarazko ikus-entzunezko sareko produkzio oso zabala biltzen duen: dokumentalak, erreportajeak, solasaldiak, telesail digitalak... Era askotako ehunka titulu bilduta dauzka hor.\nEusko Jaurlaritzaren eLiburutegiak ere ehunka film eta telesail ikusteko aukera ematen du. Izena eman behar da erabiltzeko.\nFilminek orain berri sortu du euskarazko kanal bat. Euskarazko fikzioa, dokumentala, marrazki bizidunak eta beste eskaintzen ditu.\nBooktegik badu Elkarrizkatea izeneko sortzaileen arteko elkarrizketa sorta bat, bideoan, eta literatur sortzaileei egindako elkarrizketen atal bat.\nETBren EITB Kultura saio osoak ikus litezke hemen. Eta Artefaktua telebista saioaren programak hemen.\nEuskal Encodings-ek marrazki bizidunen telesail mordoxka bat dauzka bilduta hemen. Marrazkiez aparte, filmak eta dokumentalak ere eskaintzen ditu, euskaraz azpidatzita.\nAhotsak.eus atarian Euskal Herriko 6.000 lagun baino gehiagoren bizikizunak eta euskalkiak bildu dituzte.\nBadok euskal musikaren atariak biltzen ditu euskal musikaren historia, oraina eta etorkizuna, eta euskal talde gehienen kantuak entzuteko aukera ematen du.\nBERRIAren podcasten atalean entzun daitezke Berria FM saioa, Ane Irazabalen Zaitun, Kirmen Uriberen New Yorkeko munduak eta Badoken Dunbala.\nArrosa irratien sarearen webguneak euskarazko irrati libre, komunitario eta txikien programa asko entzuteko aukera eskaintzen du.\nZuZeu atariak podcastak sortzeko bideari ekin dio azkeneko urteotan. Sorta zabal bat ari da osatzen.\nXerezaderen artxiboak aukera ematen du literatur pieza batzuk entzuteko euskaraz.\nGamerauntsia atariak euskarazko bideojoko sorta bat eskaintzen du.\nAhotsak.eus-ek badu aplikazio bat, euskalkien inguruan jolastuz ikasteko.\nAtopiaRPG rol jokoaren sortzaileek askatu egin dute liburua, eta nahi duten guztien eskura jarri dute.\nDantzan.eus atarian ari dira bideo sorta bat egiten, Eutsi Dantzan izenekoa. Fandangoa, arin-arina, zortzikoa, jauziak... eta beste dantza askori buruzko jakingarriak eta ikastaro txikiak ematen ari dira horietan.\nGabi de la Mazak ehunka bideo ditu Youtuben, euskarazko azpidatziekin, karaoke gisa kantatzeko.\nIzaskun del Cerro zumba ikastaroa ematen ari da Aiaraldea.eus atarian.\nJatorrizko testua, helbide honetan.\nKonfinamenduan, baina elkarrekin kantatzen\nB2 B1 C1 C2 A1 A2 Dokuteca


Gora Euskal Herria askatuta!: «Urriak 12: atzo eta gaur, inperialismo espainiarraren aurrean jatorrizko herriek erresistentzia!»\n«Urriak 12: atzo eta gaur, inperialismo espainiarraren aurrean jatorrizko herriek erresistentzia!»\n[De Askapena / «12 de Outubro: ontem e hoje, resistência dos povos indígenas frente ao imperialismo espanhol!»] Bost mende pasa dira lehen gizon txuriak Abya Yalako lurrak zapaldu zituztenetik. Bost mende bertako herriak eta gorputzak zapaltzen, esplotatzen eta lurrak ustiatzen hasi zirenetik. Urretik hasi, eta ikatz eta burdineraino. Txokolatetik hasi, eta soja eta kokaraino. Basoetatik hasi eta erreka eta itsasoetaraino. Esklabutza, pobrezia, langileen esplotazioa, bortxaketak... Inbasioak, paramilitarrak, kolonizazioa, Estatu kolpeak... Cia, Espainia, AEB, Condor plana, Ibedrola, mas mediak, Santander, Burgesia kolaborazionistak...\nHorregatik, beste behin ere «hispanitatearen» egun honetan, guk, «Gora Jatorrizko Herrien borroka!» ohiukatzen dugu. Espainiar Estatuaren, enpresa trasnazionalen eta mas medien aurrean, guk elkartasun internazionalistan oinarritzen diren harremanak bultzatuko ditugu. Moduak eta bitartekoak aldatu diren arren, inperialismoaren nahiak atzo gaur bezala bere atzaparrak Abya Yalan mantentzen ditu, jatorrizko herriak jo puntuan dituelarik. Beraz, Urriak 12an guk ez dugu haien zapalkuntza ospatuko. / Ver: askapena.org\nEtiquetas: ACÇÃO SOLIDÁRIA, comunicados, história, luta laboral, Opinião, Repressão


2008 apirila | Mundua Begira\napirila 16th, 2008 2:24 pm Europa Leave a comment\nEuropako jendarte foroa Malmon burutuko da 2008ko Irailaren 17tik 21era. Malmo, Suediako hego mendebaldean kokaturik, Kopenagetik ordu erdira dago trenez.\nFlorentzia, Paris, London, Atenas eta orain Malmo (www.esf2008.org).\nEuropar Batasuneko eraikuntza prozesua, prekarietatea, klima aldaketa, subirautza nazionala, bakea, asko dira eztabaidatuko diren gaiak.\n20.000 lagunen parte hartzea espero dute antolatzaile suediarrak. Aurreko edizioetan Ipar europako parte hartzea oso txikia izan da europako beste herri batzuekin alderatuz eta hori da Foroa Suedian antolatzeko arrazoietako bat.\nEuskal Herriak bizi duen gatazka ere bere lekua izango du eztabaiden artean. Aurreko foroetan bezala, oraingoan ere gure herriaren argazki politikoa azaltzeko aurkezpen publiko ezberdinak egingo dira.\nHala ere, Europako jendarte foroak baditu ere hobetzeko hainbat kontu. Ez du lortu, oraindik ere borroka sozialen eskaparate hutsa izatetik haratago joatea. Hasierako helburu nagusietako bat mugimendu sozialen arteko sareak eraikitzea zen, antzeko borroketan zebiltzaten mugimendu sozialen arteko harremanak bideratu eta bultzatu nahi ziren. Hau ez da lortu, eta ez dago batere argi Europako Jendarte foroa noruntz joan nahi duen.\nEuropan, Mugimendu sozialak ez dira denak berdinak, eta badago hauen artean ere elite txiki bat. Elite hau da europako foroaren nondik norakoak erabakitzen dituena. Zaila izan behar du horrenbeste jende, mugimendu, ideologia elkarrekin koordinatzea, baina era berean ez dirudi foroak funtzionatzeko daukan metodologia Guztien parte hartzea errezten duenik.\nKritikak alde batera utzita, Europako Jendarte Foroa baditu oso positiboak diren hainbat gauza. Lehenengoa, beste Europa eredu bat eraikitzea posible dela sinizten duten milaka militante biltzea lortzen duela. Eztabaida interesgarriak entzuteko aukera ematen du, eta era berean gure borrokak europako beste toki batzuetan ematen diren borrokekin antzekotasun handiak dituztela ikusteko aukera paregabea da. Gurea azaldu eta besteetaz ikasi. Hori gomendatuko nieke Malmora joateko erabakia hartu duten euskaldunei.\napirila 3rd, 2008 9:47 am Europa Leave a comment\nwww.notimeforlove.eu ekimena orijinala eta oso baliogarria iruditu zait. Artearen bidez Euskal Herrian ematen diren eskubideen urraketak salatzea. Salaketa Euskal Herrian eta nazioartean.\nDanimarkan, nazioarteko elkartasuna jorratzeko eta bultzatzeko antzeko talde bat ibili da lanean azken urteotan. Fighters and Lovers edo borrokalari eta maitaleak du izena.\nPalestina eta Kolonbiaren alde. Palestinar PFLP eta kolonbiar FARC erakundeen aldeko elkartasun lana. Bi erakunde hauek Europar Batasuneko zerrenda beltzean sartu zituztenean, daniar talde honek haien aldeko kanpaina hasi zuen. Dirua jasotzeko kanpaina bat hasi, ondoren jasotakoa PFLP eta FARC-i eman, eta azkenik guzti hau publiko egin. Hau izan zen egindako ekimena.\nElkartasun talde honetako hainbat kide “Terrorismoa” laguntzeagatik epaituak izan ziren. Epaia duela gutxi atera izan da eta errugabeak jo ditu akusatuak. Elkartasun mugimendu honen garaipen argia. Zerrendatze hauen kontradikzioak publikoki debatitu zitezen zen taldearen helburu, eta hori lortu dela esan daiteke. Kasu honi jarraipen handia eman zaio daniar komunikabideetan eta debate ugari eman dira FARC eta PFLP erakundei buruz, eta ondorioz Kolonbian eta Palestinan bizi den egoera politikoari buruz.\nEgun Fighters and Lovers arropa, musika diskoak, txiskeroak eta mota guztietako materiala saldu egiten du, PFLP eta FARCeko logoekin. Haien webgunean (www.fightersandlovers.org) azaldu egiten dutenez, Fighters and Lovers zor handia dauka Leyla Khaled palestinar borrokalariaren estilismo “cool”arekiko edo kolonbiar gerrilako komandantea den Jacobo Arenasen estilo funkiarekin. Elkartasuna jorratzeko modu zuzen bezain orijinala. Salmenten dirua elkartasuna lantzeko erabiltzen da, noski.\nAskapen mugimenduak inoiz baino kriminalizatuak dauden une honetan beharrezkoak dira No time for love edo Fighters and lovers bezalako ekimenak, artearen bidez borroka ideologikoa egiteko. Bestela Malcom X esan bezala “Kontuz ibili ezean, komunikabideek zapaldua gorrotarazi eta zapaltzailea maitaraziko digute”.


«Jarduera fisikoa etxean», Eneko Sanchez | BINKE\n«Jarduera fisikoa etxean», Eneko Sanchez\nBINKE / 2020ko apirila\nBizitzen ari garen egoera hau, belaunaldi askorentzat behintzat, inoiz bizi izan ez dugun gauza bat da. Gure gizartea eta kultura ez dago prest hilabete luzez etxean egoteko, gu gehiago gara bizitza gure etxetik at egitekoak, poteoan joateaz, mendira joateaz…\nHonek pertsona bakoitzaren gauzarik onenak eta txarrenak atera ditzake, baina badaude hainbat gauza positibo atera ditzakegunak konfinamendu egoera honetatik… hainbat eta hainbat daude sedentarismo hutsetik jarduera fisikoa egitera pasako direnak!\nEz dut mundua deskubrituko esaten badut gure inguruan baditugula asko eta asko ez dutela inolako jarduera fisikorik egiten beraien egunerokotasunean, nahiz eta denok dakigun jarduera fisikoa egiteak gure immunologia-sistema hobetzen duena —Osasunaren Mundu Erakundeak egunean 30 minutu gutxienez egitea aholkatzen du—.\nAprobetxa dezagun etxean gaudela jarduera fisiko apur bat egiteko edo behintzat egiten hasteko. Osasun arloaz aparte, denbora kudeatzen lagunduko gaitu, edota errutina batzuk ezartzen, edo aspergarritasun maila baxutzen, edo ze demonio besteek egiten dutela ikusiz sare sozialetatik ni ere motibatzeko!\nHori bai, amesgaizto hau bukatzen denean, jarraitu hasi zarena egiten!\nBinkek bat egingo du Greba Digitalarekin\nKontxi Belandia: «Alaitasunari esker garai txarrak arinago pasatzen dira»


Bizkaiko Dantzari Eguna berezia 2020 – Dantzagune\nMENSAJE DE EUSKAL DANTZARIEN BILTZARRA:\n– 12:00 www.dantzanet.net EMISIÓN DEL VÍDEO DE BIZKAIKO DANTZARIEN BILTZARRA.\n– 21:00 ETB 1 EMISIÓN ESPECIAL ‘BIZKAIKO DANTZARI EGUNA GOGORATUZ’.\nBIZKAIKO DANTZARIEN BILTZARRAREN MEZUA\nLehenik eta behin, eskerrik asko egunotan bidalitako argazki eta logoengatik, badakigu nola gauden denok etxean gordeta eta horregatik horren azkar eta ondo erantzun izana gure deiari bereziki eskertzeko modukoa da. Material guzti horrekin bideo bat osatu dugu.\nMaiatzaren 17an Zamudion elkartu behar ginen. Autobusetan sartu, Zamudiora heldu, jantziak atondu, kalejira zelairaino eta bertan dantzatu bakoitzak berea, baina denak elkarrekin. Betiko lagunekin elkartu, lagun berriak egin, herrian bazkaldu, erromerian dantzatu… egun borobila. Horretarako egon gara prestakuntza lanean ilusio handiarekin Bizkaiko Dantzarien Biltzarrekook, Zamudioko Hiru Bat dantza taldekoek, Zamudioko Udalarekin batera.\nBaina momentuz itxaron beharko dugu. Osasuna lehenengoa denez, igandean ez gara elkartuko, ez dugu dantzatuko, ez bazkalduko Zamudion. Badakizue gure asmoa urrian egitekoa dela, baina bakarrik denontzako segurua baldin bada.\nBizkaiko Dantzari Eguna 2020, dena den, nolabait ospatu behar dugu! Horretarako, dei egiten dizuegu igandean, eguerdiko 12etan, guztion artean egin dugun bideoa elkarrekin ikusteko www.dantzanet.net webgunean. Gero, gaueko 21etan, Euskal Telebistak, lehenengo katean, programa berezi bat emango du haiek prestatutako Bizkaiko Dantzari Egunaren momentu ezberdinekin.\nBeraz, igandean badugu zita bikoitza:\n12:00 www.dantzanet.net BIZKAIKO DANTZARIEN BILTZARRAREN BIDEOAREN EMANALDIA.\n21:00 ETB1 ‘BIZKAIKO DANTZARI EGUNA GOGORATUZ’ EMANALDI BEREZIA.\nMesedez, zabaldu mezu hau taldekide guztiei zein senide, lagun eta hurbileko guztiei. Eskerrik asko Euskal Telebistari eta nola ez, hau posible egin duzuen guztioi ere.\nGuztiok osatzen dugulako Bizkaiko Dantzarien Biltzarra, animo denei eta laster arte!\nCatégories : Bizkaia, Dantza agerketa 2020-05-15 Laisser un commentaire


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Automatismo Elektrikoak, Pneumatikoak eta Hidraulikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Automatismo Elektrikoak, Pneumatikoak eta Hidraulikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila\nAutomatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazio-teknikak (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Parlamentuaren esku berriro | Mundua | Berria\nNoiz sortua: 2018-07-11 00:30:00\nParlamentuaren esku berriro\nLlarenak kargua eten die matxinadagatik auzipetutako sei diputatu katalani. Subiranistek salatu dute legebiltzarreko «gehiengoak» aldatzeko nahia dagoela. ERC eta JxC nola erantzun aztertzen ari dira\nJordi Turull, Carles Puigdemont eta Oriol Junqueras, iazko maiatzean, Generalitatearen jauregian. TONI ALBIR / EFE Tamaina handiagoan ikusi\nKataluniaren eta Espainiaren arteko gatazka politikoa konpontzen hasteko, Generalitateko presidentea eta Espainiako Gobernukoa Moncloan batzartu ziren herenegun. Baina Pablo Llarenak atzo jakinarazitako erabakiak beste oztopo bat gehituko dio konponbide posibleari; izan ere, Auzitegi Goreneko epaileak diputatu kargua eten die prozesu subiranistaren harira matxinada delituagatik auzipetuta eta behin-behinean kartzelan edo erbestean dauden sei buruzagi independentistari; behin-behineko neurriak Carles Puigdemonti, Oriol Junquerasi, Josep Rulli, Jordi Turulli, Raul Romevari eta Jordi Sanchezi eragiten die. Horren ondorioz, eta baldin eta ordezkatzen ez badituzte, subiranistek gehiengoa galduko lukete Kataluniako Parlamentuan. Azken hilabeteotan beste hainbatetan gertatu bezala, legebiltzarrari dagokio Espainiako Justiziaren erabakiak onartzea edo desobeditzea.\nGoreneko apelazio aretoak joan den ekainaren 27an berretsi zuen buruzagi independentisten aurkako auzipetze autoa, eta Llarenak instrukzioaren amaierako autoa idaztea besterik ez zen falta parlamentariei kargua eteteko. Atzo kaleratu zuen. Espainiako Prozedura Kriminalerako Legearen 384 bis artikulua aintzat hartuta hartu du erabakia. Horren arabera, pertsona bati kargu publikoa eteten zaio baldin eta matxinada delituagatik auzipetzen eta kartzelatzen badute. Antoni Comin Belgikara erbesteratua ere beste seiak bezala dago, baina Llarenak ez du ebazpenik egin oraindik haren abokatuak auzipetze autoari jarritako helegiteaz. Dena den, eta sekulako ezustekorik ezean, hari ere kargua etengo dio.\nLlarenak autoan dioenez, erabakia behin-behinekoa da, eta nabarmendu du neurria bertan behera geratuko dela auzipetuei matxinada ez den beste delitu bat egozten badiete, edo epaiketa bukatu bitartean behin-behineko espetxealdia eteten baldin badiete. Oraindik ez dute argitu noiz hasiko den ahozko epaiketa. Absolbituz gero, diputatuek karguak berreskuratuko lituzkete.\nBitartean, Llarenak autoa helaraziko dio Roger Torrent Kataluniako Parlamentuko presidenteari. Izan ere, hari dagokio ebazpena gauzatzea eta parlamentariei karguak etetea.\nDuela bi aste, Gorenak auzipetze autoa berretsi zuenean, indar subiranistek parlamentuko arautegiari heldu zioten, eta azpimarratu zuten ganberak soilik duela diputatu bati kargua eteteko eskumena. Legebiltzarraren «subiranotasuna» defendatzera deitu zuten.\nAtzo ere hori egin zuten, eta, Gorenaren erabakia salatzearekin batera, diputatuen eskubide politikoak aldarrikatu zituzten. Gemma Geis JxC Junts Per Catalunyaren bozeramailearen ondokoaren esanetan, inori ezin diote kargua eten «gertatu ez diren delitu batzuengatik». Anna Caula ERC Esquerra Republicanako bozeramailearentzat, inork ezin du «aldatu» hautetsontzietan hautatutako ordezkaritza parlamentarioa. Hain zuzen ere horixe bera izan zuen hizpide Elsa Artadi Kataluniako Generalitateko bozeramaile eta Presidentetza kontseilariak. Haren iritziz, gehiengo parlamentarioak aldatzeko «nahi batek» eragin du Llarenaren erabakia.\nJxCren eta ERCren artean 66 diputatu dituzte, eta, auzipetutako seiei kargua etenda, gehiengoa galduko lukete, unionistek 65 baitituzte; CUPek lau ditu. Eta antikapitalistek eskatu dute osoko bilkuran batean eztabaidatzea Llarenak hartutako erabakia. Parlamentuaren arautegiaren arabera, diputatu bati kargua eteteko bozketa bat egin beharko litzateke, eta bozketan gehiengo osoa lortu. Catalunya en Comuk, bestalde, zalantzak ditu ea osoko bilkura batean bozkatzeak zer eragin izan lezakeen Llarenaren erabakian. ERC eta JxC nola erreakzionatu aztertzen ari dira. Halere, Parlamentuko Mahaiak erabakitzen badu ebazpena saio batera eramatea, Espainiako Estatuak Torrenten kontra joko du ziurrenik.\nForn, Rull eta Turull\nJoaquim Forn, Josep Rull eta Jordi Turull kontseilari kargugabetuak Kataluniako kartzela batera lekualdatzeko prozesua hasi zuten atzo. Estremeratik Zuerako espetxera (Espainia) eraman zituzten, eta han igaro dute gaua. Gaur arratsaldean dira Sant Joan de Vilatorradako Lledoners kartzelara iristekoak. ANC Biltzar Nazional Katalanak, Omnium Culturalek eta Eskubide Zibilen Elkarte Katalanak elkarretaratze batera deitu dute.\nBestetik, Carmen Calvo Espainiako Gobernuko presidenteordea eta Pere Aragones Generalitatekoa bihar batzartuko dira Madrilen, eta «aldebiko bilerak» hasiko dituzte.\nItsasertz ederra Sopelan\nGorenak Madrili eskatu dio Llarena epailea babesteko


Graham Paul - 4. orrialdea - EBko berriemailea\nekonomia digitalaDuela urte 2\nEuropak #LegalTechBoom aprobetxatu nahi zuen\n2019an erregistratutako aurrekaririk gabeko inbertsio mailak nolabaiteko zantzuak badira, legezko teknologia eskala handiko etenetarako prestatzen ari da. Sektorearentzako finantzaketa dagoeneko eroso zegoen ...\nRichard Alden: "inoiz ez aitzindari izan, aitzindariek geziak jasotzen dituzte bizkarrean"\nRichard Alden 1998an Espainiako telekomunikazio enpresan sartu zenean CFO gisa, enpresak ez zuen diru-sarrerarik, ez zuen EBITDArik eta 30 langile baino gutxiago. 2000. urtean, ...\n#Mikrosoft azterketak eta ziurtagiriak azterketa zabortegiak erabiliz: IT espezialistentzako gida\nMicrosoft teknologiako enpresa liderra da eta gure bizitzako esparru guztietan erabilitako produktu kualitatiboen espektro zabala ekoizten du, eskaera eskasa bakarrik utzi ...\nYubo Frantziako start-up eta lagunak egiteko aplikazioak 11.2 milioi euro bildu zituela Frantziako kapital pribatuko enpresa handien fondo berrietan, argi geratu zen ...\n#EUS - #Txina merkataritza gerrak mantenduko al du #Euro flotatzen?\nAurretik idatzi dugu politikari eta Forex merkataritzan duten eraginari buruz. AEBetan, Europan eta beste hainbat eremutan eragin handiko politikarien ekintzak ...\nZer moduz ari dira Errusiako pilotariak?\nMoskuko, Londreseko eta Dubaiko higiezinen eta likidatutako merkataritza konpainiaren inguruko kasu bitxi bat Duela aste batzuk artikulu bat atera zen ...\n#SocialDialogue - Europaren etorkizuna\nEuropar Batasunak sortu berri duen Europako Lan Agintaritzak elkarrekiko konfiantza indartzea eta enplegu arauen garapena eta ezarpena erraztea izango du helburu ...


Pello Añorga izango da Elgetako Herri Eskolako kultura asteko gonbidatu nagusia - Goiena.eus\nElgetako Herri Eskola | Elgeta\nPello Añorga izango da Elgetako Herri Eskolako kultura asteko gonbidatu nagusia Larraitz Zeberio\nHorrekin batera barikurako iragarrita dagoen Korrika Txikia prestatzeko lanak ere egingo dituzte. Korrikako txapak eta dortsalak egingo dituzte eta guztia prest izango dute barikuan egiteko den Korrika Txikirako. Eskolako umeak 15:00etan abiatuko dira ikastetxetik. Herriko eguneko zentrora ere iritsiko da eskolako Kultura Astea. Ikasleak bi egunez izango dituzte bisitan, martitzenean eta eguenean, 14:30ean. Martitzenean laugarren eta bosgarren mailakoek egingo dute bisita, eta eguenean seigarren mailakoek. Urtero moduan musika entzunaldiak eskainiko dizkiete bertako erabiltzaileei.